text:
Rwamagana: Kirabiranya yanize umusaruro w’urutoki
Mu gihugu hose ahagaragaye indwara ya kirabiranya yagize ingaruka ku musaruro waturukaga ku rutoki. Hamwe na hamwe aho insina zatemwe nta bitoki nta n’ibinyobwa bikomoka ku nsina bihari. Igiciro cy’igitoki ku masoko yo hirya no hino mu Rwanda cyarazamutse.
Mu Ntara y’Uburasirazuba ni hamwe mu habonekaga umusaruro uhagije w’ibitoki wajyanwaga ku masoko yo mu gihugu.
Mu mirenge ya Munyaga, Kigabiro, Rubona, Muhazi na Mwurire mu karere ka Rwamagana, hava ibitoki byinshi (...)
Mu gihugu hose ahagaragaye indwara ya kirabiranya yagize ingaruka ku musaruro waturukaga ku rutoki. Hamwe na hamwe aho insina zatemwe nta bitoki nta n’ibinyobwa bikomoka ku nsina bihari. Igiciro cy’igitoki ku masoko yo hirya no hino mu Rwanda cyarazamutse.
Mu Ntara y’Uburasirazuba ni hamwe mu habonekaga umusaruro uhagije w’ibitoki wajyanwaga ku masoko yo mu gihugu.
Mu mirenge ya Munyaga, Kigabiro, Rubona, Muhazi na Mwurire mu karere ka Rwamagana, hava ibitoki byinshi bigemurwa ku masoko ya Rwamagana no mu mujyi wa Kigali, hamwe na hamwe hatangiye kugaragara iyo ndwara.
Ushinzwe ubuhinzi mu Karere ka Rwamagana, Innocent Ukizuru yatangarije ikinyamakuru cyandika ku buhinzi, ko mu karere ka Rwamagana hasanzwe hari ubuso buhinzeho urutoki bungana na hegitari 14,220 kandi zikaba zisanzwe zeraho amatoni y’ibitoki ibihumbi 112 buri kwezi.
Umuyobozi w’Akarere ka Rwamagana, Uwimana Nehemie, yadutangarije ko indwara yahereye i Karenge ariko ubu ikibazo cyakemutse umusaruro wongeye kuboneka uko bisanzwe. Ubu ngo imirenge imerewe ugaragaramo iyo ndwara ni uwa Muhazi na Munyaga. Yakomeje agira ati "Ubu icyo dukora n’abaturage ni ugukumira, igikorwa tukaba tugifatanya na RAB ngo n’ahandi hadafatwa."
Ibi bitoki ngo byinjirizaga abaturage ba Rwamagana amafaranga asaga miliyari 53 na miliyoni 325 hatabariwemo ibitoki abahinzi bateka iwabo mu ngo. Umusaruro mwinshi w’ibitoki byera i Rwamagana ukagemurwa ku masoko yo mu Mujyi wa Kigali.
Mu mujyi wa Kigali abantu batandukanye batangarije IGIHE igiciro cy’igitoki kigenda kizamuka bitewe n’aho umuntu akiguriye. Mukamana twamusanze agura ibitoki adutangariza ibi: ”Igitoki kirahenze kigura 190Frw mu gihe ibirayi bigura 120 frw, urumva ko ibirayi ari byo dusigaye twigurira, ibitoki byarabuze no kubona ibyiza biragoye.”
Bamwe mu bahinzi bavuga ko aho indwara yafashe urutoki bikaba ngombwa ko barurandura hashira amezi atandatu kugira ngo hahingwe ibindi.
Ibimenyetso bya Kirabiranya mu rutoki ni uko usanga umutumba waraboze, amakoma akaraba, watema umutumba ukavamo amazi asa n’amashyira, ibitoki bikaneka biteze, imbere ugasanga ari imitiri.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


c: text/html

text:
Nibimwe mu byagarutsweho ubwo i hagamijwe kugirango hakorwe ihererekanya bubasha kuri komite icyuye igihe ndetse ni nshya arinako bareberahamwe icyakorwa kugirango abagore bo muriyi ntara barusheho kwitezimbere.
Kudakorwa nk’uko bikwiye k’umugoroba w’ababyeyi n’imwe mu ngingo zibanzweho, mu nama y’igihugu y’abagore ku rwego rw’intara y’amajyaruguru yari igamije kurebera hamwe icyakorwa mu gucyemura iki kibazo, kuri uyu wa mbere tariki 25 Nyakanga 2016
Kanyana Jeanine wo mu Karere ka Gicumbi, yavuze ko ahenshi amaze kubona yasanze umugoroba w’ababyeyi uyuborwa n’umukuru w’umudugudu kandi atariko byari bikwiye kumera, ibyo bikagumya kudindiza iterambere ry’umugore ahanini riba ari naryo ry’umuryango.
Yagize ati “Kuba utitabirwa bawuvanga n’inama y’umudugudu, umuyobozi atumira inama akavuga ngo ni umugoroba w’ababyeyi. Ariko ugasanga n’inama y’umudugudu mu by’ukuri, ku buryo batawutunganya neza ngo ubone n’umugoroba w’ababyeyi koko.”
Umuhuzabikorwa w’inama y’igihugu y’abagore mu ntara y’Amajyaruguru Uwitonze Modeste, yasobanuye ko kuba umugoroba w’ababyeyi udakorwa neza ari byo bituma ibibazo bikomeza kugaragara mu miryango.
Ati “Kuba udakorwa neza ni byo bituma ibibazo bikomeza kugaragara mu miryango, kuko ubundi ibibazo by’imiryango igize umudugudu byakagombye kuganirwaho muri rusange.”
Uwitonze yavuze ko bagiye kumanuka mu mudugudu bereka abantu ko umugoroba w’ababyeyi ari igisubizo cy’ibibazo biri mu miryango, kugira ngo barusheho kuwibonamo kurusha uko ufatwa nkuwa bagore gusa.
Nyirankundabera Jeanine komiseri w’ubutabera mu nama y’igihugu y’abagore ku rwego rw’igihugu, we asanga ko kugira ngo umugoroba w’ababyeyi urusheho gukora neza hakwiye ubufatanye hagati ubuyobozi na CNF.
Ati “Ni ugukoranira hafi n’ubuyobozi bwite bwa leta, tukajya ku bayobozi b’imidugudu tukabereka ikibazo gikomeye mu mudugudu noneho tugafatanyiriza hamwe tugakoranira hafi kugirango umugoroba w’ababyeyi ugire ingufu kuko hakemukiramo ibibazo byinshi byo mu mudugudu.”
Muri iyi nama hanabaye amatora yo gusimbuza komite yari icyuye igihe, inshya yatowe isabwa kuzibanda ku gukemura iki kibazo cy’umugoroba w’ababyeyi udahabwa agaciro.

robotstxt: allowed

filter: keep


text:
Minisitiri Mukeshimana yasabye imbabazi ku ikosa ryo kwicisha inzara abashyitsi
Minisitiri w’Ubuhinzi n’Ubworozi, Dr Géraldine Mukeshimana yeruye asaba imbabazi abashyitsi b’abanyamahanga bitabiriye inama mpuzamahanga ku buhinzi bukoreshwa ikoranabuhanga yaberaga mu Rwanda kuva ku wa 13 kugeza 16 Kamena 2016, ku byaba bitaragenze neza muri iyo nama.
Kigali Today yamenye ko abitabiriye iyi nama babangamiwe no kubura amafunguro ahagije mu gihe gikwiye, kuyabona bigoranye igihe yabaga ahari, ndetse no kutagira ababayobora bahagije mu gihe babaga bakeneye kugira ibyo bamenya ku mirimo y’inama.
Ubwo bari mu birori byo kwishima no gusoza inama mu ijoro ryo kuri uyu wa Gatatu, Minisitiri Mukeshimana yasabye imbabazi abashyitsi n’abandi batanogewe n’ibyo babonye mu nama, avuga ko yemeye kwirengera amakosa yakozwe n’abo bari bafatanyije gutegura iyo nama.
Minisitiri Mukeshimana yagize ati "Hari ibitaranogeye abashyitsi bacu n’abandi bitabiriye inama. Ni amakosa twemera ku ruhande rwacu nk’abateguye inama, by’umwihariko muri Minisiteri y’Ubuhinzi n’Ubworozi yateguraga iyi nama ku buryo bwihariye.”
Yakomeje agira ati "U Rwanda rusanzwe rwakira abashyitsi neza ndetse abakurambere bacu badutoje kumenya ko umushyitsi ari umwami, bityo tukaba tutanezejwe n’ibitaratunganiye abashyitsi n’abitabiriye inama bose. Gusa uwo si umuco w’i Rwanda, ndetse turizera ko abazatugenderera ubutaha tuzabakira neza uko Umunyarwanda nyawe yabitojwe."
Inama mpuzamahanga ku buhinzi bukoreshwa ikoranabuhanga yaberaga mu Rwanda, yateguwe n’Ihuriro FARA (Forum for Agricultural Research in Africa) rifite icyicaro muri Ghana, bayitegura ku bufatanye na Leta y’u Rwanda binyuze muri Minisiteri y’Ubuhinzi n’Ubworozi y’u Rwanda (MINAGRI).
Abitabiriye iyi nama bagera ku bihumbi bine baje baturutse imihanda yose ku isi, bashaka kwigira hamwe uko urwego rw’ubuhinzi rwakwitabirwa n’abakiri bato, abanyemari n’impuguke, ariko rugatanga umusaruro uhagije mu kugaburira abaturage ba Afurika.
Ibyo kuba abitabiriye iyi nama bataranyuzwe na bimwe birimo amafunguro make kandi atabonekera igihe, bibaye nyuma y’iminsi mike Perezida Paul Kagame anenze bamwe bakora mu mirimo yo kwakira abashyitsi kuko no mu nama yiswe "World Economic Forum Africa" havuzwe ko abayitabiriye batanyuzwe n’ingano y’amafunguro bazimaniwe.
Ibitekerezo ( 9 )
Min. yagize neza gusaba imbabazi gusa si nanjye nk’umwe mubateguye iyi nama nababwira ko atari u Rwanda rwari rufite Task yo kugaburira aba bashyitsi nubwo byumvikana neza ko byakorewe mu Rwanda. Twe twari dushinzwe gutwara abantu kandi byagenze neza, mutubabarire kubitaragenze neza muri iyi nama gusa Task twari dufite yo yagezweho.
Ubundi aya manama ya buri mwanya abera mu Rwanda arimo byinshi ahishe ariko icya mbere ni uko ubukungu butameze neza noneho abayobozi b’igohugu bagashakisha icyazanira abacuruzi ifaranga cyane cyane abubatse amahoteri kuko bari batangiye guhomba. Kubera iyo mpamvu rero ibyinshi bikorw nta myiteguro ihagije kuko ntabwo impande zose zivugana ku bigiye gukorwa kugira ngo bose bitegure bihagije. Abanyamhoeri barataka bati twabuze abayararamo. Leta nayo iti muceceke ngiye kubazanira amafranga mubone uko mwishyura amadeni mwafashe. Ariko ibyo byose bikorwa nta gahunda ikozwe yizwe neza kuko harimo inyungu z’abategetsi cyane cyane ko ayo mahoteri amanshi abtegetsi bafitemo amafranga bashoyemo. Ikindi kandi za Banki zabahaye amadeni nanone abategetsi bafitemo amafranga bashoyemo. Byose rero murabona ko harimo ibintu byinshi bigenda bihuriranye mu nyungu z’ubucuruzi. Mbese bimeze nko gusahuranwa buri wese agira ngo akuremo aye hatitawe mu byo gufata neza abagana ayo mahoeri. Ikigamijwe ni amafranga ba nyirayo bavoma muri abo bashyitsi.
Abaza mu nama batatumiwe nibo bateza ibyo bibazo byose. ubutaha bazajye bakora control kuburyo inama zitabirwa n’abazitumiwemo. Apana ubonetse wese.
ibi bigaragaza ruswa iri muitangwa ry’ amasoko,bazatubwire icyo bahanishije uwabigizemo uruhare naho ubundi tuzajya duhora duseba kandi ibiryo bitabuze.
Mbega umuyobozi mwiza Mukesha ndamukunze pe ni umuntu mwiza usaba imbabazi agakosora amakosa Imana izaguhembe ariko rero aya makosa si ku bashyitsi abaye , no ku nama zitegurwa n’ibigo bitandukanye akenshi usanga hari igihe Hotel zirangarana abari mu nama cyangwa bakabaha bike ngo niko bimeze nabo bakabura aho babariza bakihangana bagataha, bose bazakosore pe
kuki abayobozi birengagiza ko mu rwanda hari ikibazo cy’ibiribwa,ubu birahenze cyane
Ibi biterwa n ’uburyo muba mwatanzemo isoko haba harimo ikimenyane hatagendewe kubushobozi bw’uwo mwarihaye cyakora umenya barabonye ko ko k’ubuhinzi bufite ikibazo gikomeye gitumye babura n’amafunguro
Uru ni urugero rw’umuyobozi mwiza. Amenya aho abo ahagarariye bakosheje akabasabira imbabazi ubundi akajya kubacishaho akanyafu. Nizere ko ariyo step ikurikiyeho.
inzara ni mbi bavandi!Burya amatwi afite inzara ntiyumva.Gusaba imbabaxi rero kubo wicishije inzara ksndi hatabuze ubushobozi nibyiza.


text:
mer.
22
déc.
2010
Bakristu bavandimwe,
Twebwe Abepiskopi banyu, mu nama yacu isanzwe yateraniye i Kigali, kuva ku wa kabiri tariki ya 14 kugeza ku wa gatanu tariki ya 17 Ukuboza 2010, twaganiriye ku bibazo binyuranye harimo n’inshingano yo kubaha no kurengera ubuzima abantu bakesha ubuntu n’urukundo rw’lmana. Muri ibi bihe bya Noheli, twasanze ari ngombwa kubagezaho ubu butumwa:
1.Turahimbaza mu byishimo ivuka ry’Umukiza wacu Yezu Kristu, wazanywe no kugira ngo tugire ubuzima kandi tubugire busagambye (Yoh. 10, 10).
2. Nyamara ariko, muri ibi bihe turimo, hari byinshi usanga byototera kubangamira bikomeye ubuzima bw’abantu, cyane cyane abanyantege nke. Muri iri tangazo twageneye abakristu gatolika n’abantu bose b’umutima mwiza, turifuza kwamagana twivuye inyuma icyaha gikomeye cyo gukuramo inda.
3. Gukuramo inda ku bushake ni ukwica umuntu; bisanzwe ari icyaha gikomeye. Hari rero abantu bakwirakwiza ibitekerezo bicyoroshya kugeza n’aho bagipfobya bitwaje uburenganzira n’ubwisanzure by’umugore, birengangiza nkana ubw’umwana. By’umwihariko turamagana ikiswe «Amasezerano y’i Maputo», yo ku wa 11 nyakanga 2003. Twigeze kubyandikira Umukuru w’lgihugu cyacu mu ibaruwa yo ku wa 13 mutarama 2007. Twamugaragarije impungenge dufite ku myanzuro ivugwa mu ngingo ya 14 y’ayo masezerano « Irebana n’uburenganzira bwo gukuramo inda nk’uburenganzira bw’umugore mu kwishyira akizana, ndetse nka kimwe mu bisubizo by’ikibazo cy’ubwiyongere bw’imyororokere». Dufatiye ku muco w’Abanyarwanda no ku nyigisho duhabwa n’lvangili ya Kristu, dufite inshingano zo kurengera ubuzima no kubwubaka ubudahwema. Tuzi ko mu mateka yacu ya vuba, umuryango w’Abanyarwanda wahuye n’amakuba yo kutubaha ubuzima, bikaba byaratugejeje ku mahano ya jenoside yakorewe abatutsi n’intambara zinyuranye byahitanye inzirakarengane zitabarika.
4.Turongera guhamya dukomeje ko ubuzima bw’umuntu ari impano ikomeye y’lmana Rurema, ko rero bugomba kubahwa no kurengerwa kuva agisamwa kugeza igihe Imana imuhamagariye. Imana ni yo mugenga w’ubuzima, kuko buyikomokaho kandi bukayiganishaho, «Ntarakuremera mu nda ya nyoko nari nkuzi, nakwitoreye utaravuka » (Yer. 1,5).
5.Turakangurira buri wese kumenya ko n’inda itaravuka aba ari umuntu ufitanye umubano nyawo n’lmana ubwayo, ndetse n’abandi bantu. Nimwibuke ukuntu Yohani Batisita wari mu nda y’umubyeyi we Elizabeti, yahimbawe ahuye na Bikira Mariya wari utwite Yezu, «Ni uko Elizabeti yumvise indamutso ya Mariya, umwana atwite yisimbiza mu nda» (Lk 1,41). Uretse kandi no mu rwego rw’iyobokamana, n’inzobere mu by’ubumenyamuntu zemeza ko n’umwana ugisamwa aba ari umuntu rwose, ko rero akwiye kwakirwa akarengerwa, kuko akunda kandi agakenera gukundwa.
6.Twongere tubisubiremo gukuramo inda ni ukwica umuntu; ni no kumuvutsa uburenganzira bw’ibanze, ari nabwo ubundi bwose bushingiraho. Ibyo bikaba icyaha gikomeye imbere y’lmana n’amahano mu bantu; kuko icyo cyaha gikorerwa umuziranenge udafite uburyo bwo kwirwanaho, kandi kenshi akavutswa ubuzima n’abari bafite inshingano zo kumurengera, nk’ababyeyi cyangwa abashinzwe kubungabunga ubuzima muri rusange.
7.Turasaba abarebwa n’icyo kibazo bose, cyane cyane abiga bakanashyiraho amategeko u Rwanda rugenderaho, abakora mu by’ubuvuzi, n’umuryango nyarwanda muri rusange, kudaha urwaho imyumvire idahwitse ku buzima bwa muntu, ikirengagiza agaciro nyako k’umubyeyi n’ak’umwana nk’inzirakarengane.
8. Mu kwamagana icyaha cyo gukuramo inda, ntitwirengagije ibibazo bikomeye abagore bashobora guhura na byo: nk’igihe batwite batabyiteguye, igihe bahohotewe ku buryo bunyuranye cyangwa se kubera ubukene bw’umubyeyi. Ibi bibazo n’ubwo bikomeye, ntibikwiye kuba urwitwazo rwo gukuramo inda, kuko ari icyemezo cyo kwica umuntu. Byaragaragaye kandi ko gukuramo inda bisigira ibikomere ababyeyi, abenshi bikabatera intimba ihora igundiriye umutima wabo. Turashishikariza abantu bose, cyane cyane Inzego zibishinzwe, kwakirana urukundo no gufasha ababyeyi bahuye na bene ibyo bibazo.
9. Mbere yo gusoza ubu butumwa, turasaba abakristu bose n’abantu b’umutima mwiza guhuza imbaraga tukarwanya icyaha cyo gukuramo inda, ahubwo tugateza imbere imyumvire yubaha kandi irengera ubuzima; tugafasha abashobora guhura n’igishuko cyo kugwa muri icyo cyaha.
10.Turangije tubifuriza Noheli Nziza n’Umwaka mushya muhire 2011. Mwese tubaragije Bikira Mariya Nyina wa Jambo.
Bikorewe i Kigali, tariki ya 17 ukuboza 2010
+ Simaragidi MBONYINTEGE
Umwepiskopi wa Kabgayi
Akaba na Perezida w’lnama y’Abepiskopi gatolika bo mu Rwanda
+ Tadeyo NTIHINYURA
Arikiepiskopi wa Kigali
n’Umuyobozi w’agateganyo wa diyosezi ya Kibungo
+ Agusitini MISAGO
Umwepiskopi wa Gikongoro
+ Serviliyani NZAKAMWITA
Umwepiskopi wa Byumba
+ Yohani Damaseni BIMENYIMANA
Umwepiskopi wa Cyangugu
+ Alegisi HABIY AMBERE, sj
Umwepiskopi wa Nyundo
n’Umuyobozi w’agateganyo wa diyosezi ya Ruhengeri
+ Filipo RUKAMBA
Umwepiskopi wa Butare


text:
sam.
09
juil.
2011
ISOMO RYA MBERE
Igitabo cy’lyimukamisiri (Iyim 3,13-20)
Imana yari yabwiye Musa iti « Uzavana umuryango wanjye mu Misiri. » 13Musa abwira Imana ati « Ngaho rero ningende nsange Abayisraheli, mbabwire ngo ‘Imana y’abakurambere banyu yabantumyeho !’ Nibambaza ngo izina ryayo ni irihe, nzabasubiza ngo iki ? » 14Nuko Imana ibwira Musa iti «NDI UHORAHO.» lrongera iti «Uzabwire utyo Abayisraheli, uti ‘UHORAHO ni we ubantumyeho.’»
15Imana yongera kubwira Musa iti « Uzabwire Abayisraheli uti ‘UHORAHO Imana y’abakurambere banyu, Imana ya Abrahamu, Imana ya Izaki, Imana ya Yakobo, yabantumyeho.’ Ngiryo izina ryanjye iteka ryose, nguko uko bazajya banyita banyambaza kuva mu gisekuru kugera mu kindi. 16Genda rero ukoranye abakuru b’imiryango ya Israheli, maze ubabwire uti ‘Uhoraho, Imana y’abakurambere banyu, Imana ya Abrahamu, Imana ya Izaki, Imana ya Yakobo yambonekeye maze arambwira ati : Niyemeje kubagoboka, kandi nzi ibyo mugirirwa mu Misiri ; maze ndavuga nti : 17Nzabakura mu magorwa murimo mu Misiri, mbajyane mu gihugu cy’Abakanahani, n’Abaheti, n’Abahemori, n’Abaperezi, n’Abahivi, n’Abayebuzi, igihugu gitemba amata n’ubuki.’ 18Bazumva ijwi ryawe, maze wowe n’abakuru b’imiryango ya Israheli musange umwami wa Misiri, muzamubwire muti ‘Uhoraho Imana y’Abahebureyi yaratubonekeye. Ubu ngubu rero, uturekure tujye mu rugendo rw’iminsi itatu mu butayu gutura ibitambo Uhoraho Imana yacu.’ 19Nzi neza ko umwami wa Misiri atazareka mugenda, keretse hagize ukuboko kw’ingufu kumucogoza. 20Nzarambura rero ukuboko kwanjye maze nyogoze Misiri, mpakorere ibitangaza byinshi bibatera ubwoba. Nyuma yabyo, Farawo azabareka mugende. »
ZABURI (Zab 105 (104),1.5, 8-9, 24-25, 26-27)
Inyik/ Uhoraho ahora yibuka ibyo yasezeranye !
Nimushimire Uhoraho, mwambaze izina rye,
nimurate ibigwi bye mu yandi mahanga ;
nimwiyibutse ibikorwa bye bihebuje,
ibitangaza yakoze n’amatangazo yivugiye.
Ahora yibuka ibyo yaseranye bidasubirwaho,
ijambo yarahiriye amasekuruza igihumbi,
rya sezerano yagiranye na Abrahamu,
akarisubiriramo Izaki mu ndahiro.
Uhoraho aha umuryango we kororoka,
urusha amaboko abanzi bawo ;
Abahindura umutima ngo bange umuryango we,
ngo bicishe amayeri abagaragu be.
Atuma Musa umugaragu we,
na Aroni yari yaritoreye.
Bombi berekanira ibimenyetso mu Misiri,
n’ibitangaza by’Uhoraho mu gihugu cya Kamu.
IBANGONDIRIMBO RIBANZIRIZA IVANlILI (Zab 130 (129), 7 ; Mt 11,29)
Alleluya Alleluya.
Uhoraho ahorana imbabazi, agira ubuntu butagira urugero,
akagira umutima ugwa neza.
Alleluya.
IVANJILI
+ Matayo (Mt 11, 28-30)
Muri icyo gihe, Yezu aravuga ati 28« Nimungane mwese abarushye n’abaremerewe, jye nzabaruhura. 29Nimwikorere umutwaro wanjye kandi mundebereho, kuko ngira umutima ugwa neza kandi nkoroshya ; muzamererwa neza mu mitima yanyu. 30Koko rero umutwaro wanjye uroroshye, n’ibyo mbakorera ntibiremereye. »


text:
ven.
11
févr.
2011
ISOMO RYA MBERE
Isomo ryo mu gitabo cy’Intangiriro (Intg 4,1-15.25)
1Muntu abonana na Eva, umugore we. Eva arasama abyara Kayini, maze aravuga ati «Nungutse umuntu nkesha Uhoraho.» 2Ku buheta abyara Abeli murumuna we. Abell aba umushumba w’amatungo, naho Kayini aba umuhinzi w’ubutaka. 3Igihe kirahita, Kayini ashyira Uhoraho amaturo avuye mu myaka y’imirima ye. 4Abeli na we azana uburiza mu matungo ye, agerekaho n’ibinure byayo. Uhoraho ashima Abeli n’amatuta ye, 5ariko ntiyashima Kayini n’amaturo ye. Kayini biramurakaza cyane, maze mu maso he harahinduka, yubika umutwe. 6Uhoraho abaza Kayini ati «Urakajwe n’iki? Kandi ni iki cyatumye uhinduka utyo mu maso? »7Nugenza neza ntuzubura umutwe se? Naho nutagenza neza, itonde kuko icyaha kibunze ku irebe ry’umuryango wawe ngo kigusumire, ariko wowe ugomba kukirusha amaboko.»
8Kayini abwira murumuna we Abeli ati «Tujyane mu mirima.» Nuko igihe bari mu mirima, Kayini asimbukira murumuna we Abeli maze aramwica. 9Uhoraho abaza Kayini ati « Abeli murumuna wawe ari hehe?» Undi ati «Simbizi! Mbese ndi umurinzi wa murumuna wanjye?» 10Uhoraho ati«Wakoze ibiki? Amaraso ya mururnuna wawe wamennye, ngaha arantabariza mu gitaka. 11Ubu ngubu ubaye ikivume ku butaka, bwo bwasamye ukabwuhira amaraso ya murumuna wawe. 12Nuhinga ubutaka ntibuzongera kukurumbukira; uzahora uri inzererezi yangara ku isi.» 13Kayini abwira Uhoraho ati «igihano umpaye kirakabije. 14Dore unyirukanye kuri ubu butaka, unciye no mu maso yawe. Nzahora ndi inzererezi nangara ku isi, kandi uzambona wese azanyica!»
15Uhoraho aramubwira ati «Yewe, uzica Kayini uwo ari we wese, azabihanirwa karindwi. » Nuko Uhoraho ashyira ikimenyetso kuri Kayini, kugira ngo uwo bazahura wese atazamukubita mu ngusho. 25Adamu abonana n’umugore we : umugore we abyara umuhungu amwita Seti, ati «Kuko lmana yanshumbushije indi mbuto mu kigwi cya Abeli, Kayini yishe.»
ZABURI (Zab 50 (49), 1.5a, 7ac-8, 16bc-17, 20-21ab)
Inyik/ Nimuze duture Imana igitambo cyo kuyishimira.
Imana nya mana, ari yo Uhoraho,
ivuze ijambo rikoranya isi yose,
guhera mu burasirazuba kugeza mu burengero bwaryo.
Iti «Nimunkoranyirize abayoboke banjye.
« Tega amatwi muryango wanjye, ngiye kuvuga ;
jyewe Imana nkaba n’Imana yawe!
Ibitambo untura si byo nguhora,
kuko ibitambo byawe bitwikwa bimpora imbere.
«Kuki ushyanukira gutondagura amategeko yanjye,
no guhoza ku rurimi isezerano ryanjye,
nyamara ntukunde gukosorwa,
maze amagambo yanjye ukayata hirya?
«Uricara ukavuga nabi umuvandimwe wawe,
bityo ukandagaza mwene nyoko.
Ibyo ni byo ukora none ukabona ko naceceka?
Wibwira se ko meze nka we?»
IBANGONDIRIMBO RIBANZIRIZA IV ANJILI (Yh 14,6.9)
Alleluya Alleluya.
Yezu, Mwana w’Imana, ni wowe Nzira, n’Ukuri n’Ubugingo.
Alleluya.
IVANJILI
+ Amagambo yo mu Ivanjili ntagatifu uko yanditswe na Mariko (Mk8,11-13)
Muri icyo gihe, 11Abafarizayi baraza maze batangira kumwiyenzaho, bamusaba ikimenyetso giturutse mu ijuru, byo kumwinja. 12Nuko asuhuza umutima ati «Kuki abantu b’iki gihe bashaka ikimenyetso? Ndababwira ukuri, nta kimenyetso abantu b’ubu bateze kubona.» 13Nuko abasiga aho, arongera ajya mu bwato agana ku yindi nkombe y’inyanja.


text:
Kugumana na Yesu mu gihe uri mu bibazo-Pastor Desire
1 Samweli 22:23 Gumana nanjye humura kuko uhiga ubugingo bwawe ariwe uhiga n’ ubwanjye kandi ni ugumana nanjye ntacyo uzaba.
Intego y’ iri jambo ni ’’Kugumana na Yesu mugihe uri mu bibazo.’’ Nagira ngo tuganire ku bibazo duhura nabyo mu nzira ijya mw’ ijuru. Akenshi twumva turi twenyine tukagira ngo Yesu yadutereranye ariko ari kumwe natwe iteka ryose. Uretse ko natwe tugomba kuguma aho ari.
Iyo urebye akenshi mu ntambara zacu tuba turi twenyine.(INARIJYE cg ‘LE MOI’) iba ari nyinshi. Kuki? Yesu ntiyivanga utamuhaye ikaze ntiyinjira. Ibyahishuwe 3:20 ndi ku rugi ndakomanga umuntu niyumva ijwi agakingura ndinjira dusangire.
Emera ukingure mubane mu bibazo byawe. -Ijambo ry’Imana rivuga ngo twapfanye na Kristo tuzukana nawe si twe turiho ahubwo ni Kristo uriho muri twe. Biratangaje kumva umukristo avuga ko ababajwe n’uko bamuvuze,ati baranyanga, ati ndakenye, ukumva ahora ari jye, muri jyewe, urabyumva ko Yesu ntawurimo, ariko wumvise ko atari wowe uzaseba ahubwo Yesu mubifatanije biroroha bigakemuka vuba ariko ucyumva ko uri wenyine uzakomeza kuba wenyine.
Ariko mufatanije bizoroha kandi ubwo bufatanye yarabwemeye kuko yavuze ngo muze mwese abarushye n’abaremerewe mbaruhure kandi nkuko yababajwe no kugeragezwa abasha gutabara abageragezwa bose, kuko azi intimba icyo ari cyo kandi ntiyishimira kubabaza umuntu iteka niyo amubabaje amugirira ibambe.
Ubusanzwe sitwe duhigwa ahubwo ni Yesu uhigwa muri twe kuko ibibazo satani azana aba agira ngo utakaze Yesu( agakiza wakiriye) urumva ko atari wowe uhigwa sinzi impamvu uvuga ngo jye.Yosefu siwe yahigwaga hahigwaga isezerano kuko bavuze ngo: Tumwice tuzamenya amaherezo y’inzozi yarose. Urumva ko yahigwaga kubw’ inzozi yarose( isezerano yarafite) burya satani aguhiga kubw’ agakiza kakurimo.
Kakuvuyemo waba uri nk’ abandi bose kuko abakorera satani ntabahiga. Sauli ahiga David siwe yahigaga ryari isezerano ryuko azaba umwami. Urumva ko atari David wahigwaga. Ariko David aguma ku Mana. Nyuma y’ intambara zose yahuye nazo, yaravuze ngo: Uwiteka yambereye umwungeri ntacyo nakenye, yanteguriye n’ameza mumaso y’abazi banjye. Zaburi 23 Nawe nuguma kuri Yesu uzagenda utsinda buri munsi kandi ibyo ubona bimeze nk’ urupfu Yesu azajya abihindura amahoro.
Kwifurije kuguma aho Yesu ari mu ntambara zawe azagenda akurwanira buri munsi amen. Kandi icyagukuye aho Yesu ari urakizi ukireke: Bishoboka ko ari amaganya, ari intege nke, ari icyaha cyagukuye mu bwiza bw’Imana, hindura wigumanire na Yesu. Hari umugabo, ngo iyo yagendaga yumvaga hari presence ( ukubaho) ya Yesu buri munsi. Rimwe agera ahantu yanyuraga mw’ ishyamba yumva iyo presence arayibuze anyura mw’ ishyamba ariko agatangazwa n’uko intare zimubisa ndetse n’ingwe, agatambuka.
Hanyuma asohotse ishyamba, yumva Yesu agarutse iruhande rwe aramubwira ati Yesu uri umunyabwoba kugera ubwo ubona ngeze aho rukomeye ukanta kandi uri inshuti? Yesu aramubaza ati abantu mwabaye mute? We wari nde kugira ngo intare zikubise ingwe ziguhunge? Yesu ati ahubwo nabonye tugeze aho rukomeye nkubanziriza imbere kugira ngutegurire inzira uce aho natunganyije. Abona kubyumva.
Nawe humura nugumana na Yesu azakunyuza ahakomeye, nunyura mu muriro ntuzashya, ni unyura mu mazi ntazagutembana. Yesaya 43:1-5 Imana ikuretse gato byakugora ariko ni ugumana nawe azagufasha mubikugerageza amen! Pastor DESIRE HABYARIMANA


text:
Ubwo hatangizwaga ku mugaragaro inama y’abana ya 10, Ministri w’Intebe Anastase Murekezi yasabye ababyeyi kwita ku nshingano zabo harimo guha uburere bukwiye abana babo bakurikirana imibereho yabo kandi bakabumva.
Ababyeyi basabwe kubahiriza inshingano zabo harimo abarezi, ababyeyi b’abana n’abayobozi b’inzego zose aho bose basabwe gukora uko bashoboye kose bubahiriza uburenganzira bw’abana babaha uburere bukwiye.
Ku ruhare rwa Leta nk’umubyeyi mu kurera abana, Ministri w’intebe yavuze ko ibyiza byinshi byagejejwe ku bana bishingiye kuri politiki nziza na gahunda igihugu cyashyizeho zo kwita ku bana.
Bimwe mu byo Ministri w’intebe yavuze bashyizweho na Leta mu rwego rwo kurengera uburenganzira bw’umwana harimo uburezi bw’ibanze bw’imyaka cumi n’ibiri, gahunda ya Tumurere mu Muryango na Malayika Murinzi, hatirengangijwe amategeko arengera abana yashyizweho mu myaka 20 ishize u Rwanda rwibohoye no kugabanya umubare w’abana bapfa bavuka.
Ubwo yavugaga k’uruhare rw’ababyeyi b’abana, Ministri Murekezi yabibukije ko bagomba kwita ku bana bazirikana ko abana ari imbuto nziza zigomba gufatwa neza zigakura. Ababyeyi kandi babwiwe ko bagomba kurinda abana ihohoterwa n’icuruzwa rikorerwa abana babakurikirana mu gihe bagiye ku mashuri no muri za misa kuko akenshi mu nzira bahuriramo n’ibyiza n’ibibi bitandukanye.
Agarutse ku ruhare rw’abana mu guharanira uburenganzira bw’abo, Ministri w’intebe yashimiye abana bahagarariye abandi mu myaka icumi ishize aho bamwe kuri ubu bamaze kuba inkumi n’abasore. Byumwihariko abana bayoboze inama y’igihugu y’abana kuva muri 2004 kugeza ubu bagejejweho ibihembo.
Muri uyu muhango wo gutangiza ku mugaragaro inama ya 10 y’abana, Ministri w’iterambere ry’umuryango Oda Gasinzigwa yashimiye Prezida Paul Kagame na Madamu Jeannette Kagame uruhare bagira mu guharanira no kurinda uburenganzira bw’umwana.
Iyi nama y’igihugu y’abana ya 10 ifite insanganyamatsiko igira iti : “ imyaka 20 irashize : Dukomeze duteze imbere uburenganzira bw’umwana” Abana bateraniye mu nama ya 10 basaga 500 baturutse mu turere twose tw’igihugu n’abandi bana bagera kuri 18 bahagarariye ibihugu byabo bigize umuryango w’Afrika y’iburasirazuba.
Imyororokere
Ministri w’intebe yasabye ababyeyi kwita ku burere bw’abana
Subscribe to: Post Comments (Atom)


text:
Ibikoresho
- Ifarini ibiyiko 6 binini
- utuvungu tw’udushishwa tw’indimu agace k’akayiko
- isukari ibiyiko 3 binini
- igi 1
- ikirahure cy’amata
- sucre vanille aga sashe 1
- amavuta
- Fata ifarini uyishyire mu gisorori
- shyiramo isukari, utuvungu tw’indimu, na sucre vanille , uvange neza
- koramo umwobo hagati ushyiremo igi wamennye , uvange n’ibifata ugende wongeramo amata kugeza ugize pate yoroshye isukika kandi yanoze. Vangisha akuma kabiginewe ariko niba ntako ufite ukoreshe ikanya .
- Fata ipanu uyishyushye , ushyireho akayiko kamwe k’amavuta gato, uyakwize ku ipanu hose
- sukaho ibiyiko bitatu bya pate ku buryo ikwira hose ntihagire isaguka cyangwa ngo ibe nke kandi ku buryo itagira umubyimba munini
- nimara gufata neza, nyuza ikanya mu mpande kugirango idafata, nimara gufata irange ku ruhande rumwe uhindure n’urundi
- naho nihafata irange, iraba ihiye uyikureho, n’izindi uziteke gutyo gtyo.
- Ni byiza gukoresha amata gusa, iyo wongeyemo amazi zifata ku ipanu


text:
yewe jyewe ibintabwonabyizera gusa hari ibyotubonesha amaso yacu.ahubwo nimureketwizere imana yonyine.
yewe jyewe ibintabwonabyizera gusa hari ibyotubonesha amaso yacu.ahubwo nimureketwizere imana yonyine.
Niba avuga ibyo badakora barakazwa niki?? Niba kandi avuga ikuri, ese bwo bababazwa niki?? Pastoro navuge ukuri uwo bizababaza biramureba. Biyita ko ari itorero ry’ukuri kubera barisha isabato n’icya cumi gusa ariko ibyaha bakora birenze nibyo kwa kanyuguri! Amatiku,ubugambanyi ivangura no kurwanira imyanya etc... nibyo bubakiyeho! Mugushije ishyano kubera muri akazuyazi ariko Imana ibicishije muri Pr Ezra irabakangura. Mubure kugaruka mu nzira ya Yesu ifihe kitarabashirana!
Muzehe ntawe ahakwaho, ni umusaza ushaje neza, akunda Imana, afite cash ze, nta muntu wamukanga. Muzehe ujye uvuga ukuri, ntawe twumvireho. Dore Imana yakwihereye gusaza neza.
icyampa Imana ikamutiza imbaraga akatubwira sends twakihana
Ukuri akumenye mu myaka 90 ningahe agize burya gusaza neza nibyiza ibyarimo nugusaza wanduranije. Bamuha facts ariko ntiyumva. Mzee bakujyane muri byabigo bifasha abasheshe akanguhe naho ibijyanye nubutumwa bwimana wazageraho ukabivanga.
Aharaho tutabyumva kimwe .Amadini yose sa ya satani ahubwo mbona jye yaragiyeho kubera ko na satani iliho.kuko satani yazanye icyaha.amadi adakorera satani akaba ahugulira abayoboke bayo kwanga icyaha.bityo akazi kaboneka kuberako icyaha kiliho(satani iliho)abantu baticana ntibasambane ntibibe ntibaroge ntibagilishyali nurwango.amadini ntiyabina akazi.akazi.abantu baruhurwa numuvugabutumwa ubakoraho .uvuga kubyaha byatubase.bityo.wabyihana ukumva ubonye uburuhukiro.amadini yasatani yarashinzwe .aliko yose sa ya satani .
ajye avuga ibya abadive kuko nibyo azi gusa basenga saturne y,umubumbe nawe azabiryozwe abo yayobeje.
ibyo paster mpyisi avuga nukuri kutavangiye Amadini yiki gihe naya Satani peeee Imana imukomeze imuhe imbaraga nubwenge kandi ntacyo bazamutwara
Komera! Komera! Pastor ahubwo ubivuge byose usobanure uko laodokia yarutswe hakaza malayika wundi uboneka mu byahishuwe 18. Imana igukoreremo rwose wenda nawe uzabe mumubare w’ abazahangana n’ inyamaswa n’ igishushanyo cyayo. Uzasobanurire abo ba pasteur bagenzi bawe ko n’ itorero barimo kurwanirira bakurwaya
Ryarangije kuba babuloni. Ijwi ry’ Imana rirahamagara riti<
Mzee Mpyisi hari ibyo avuga abantubakamuseka, nyamara hari ibyo avuga ari ukuri. none se Yezu ntiyabwiye abari bamukikije ko bakomoka kuri Se Satani? muri abo harimo n’abayobozi b’amadini ndetse na rubanda rwa Giseseka. none se ni gute abantu babwirwa ko Yezu yaje kuducungura kandi akazi ke akakarangiza, kandi ko igitambo cye cyonyine gihaje, ariko wabivuga abantu bakakurakarira? ni inyungu z’amadinni. kigani cya Mze amadini yose akomoka kwa SHITANI KUKO SHITANI ABWIRA ABANTU KO HARI ICYO BAKORA NGO BAKIZWE, NYAMARA IMANA YATARANGARIJE ABANTU KO HARI ICYO YAKOZE NGO ABANTU BAKIZWE. UMUNTU WESE URWANYA IGITAMBO CYA KRISTU, UVUGA KO HARI IKINDI YAKORA KIRENZE ICYO YEZU KRISTU YADUKOREYE. NI IKIVUME NI UWA SATANI NUBWO IMANA NAWE IMUKUNDA KANDI IKABA YARAMUCUNGUYE NUBWO BWOSE ATABIZI. UHOMBYE ARABYIMENYERA. MUGIRE AMAHORO YA YEZU KIRISITU, YEZU KRISTU AKUZWE. AKUZWE ITEKA.!!
NGAHO NGEWE NABIBONYE KERA NONE NABA PASTEUR BASHAKA KUVA KUKINYOMA BARABIVUZE. AMADINI YOSE YUBAKIYE KUKINYOMA N, INDONKE GUSA.
Hum..!!! Uretse abiyobagiza bashimishwa nokugenda buhumyi muri iyi si itari nziza nibo batabona ukuri k’uyu mu vieux,nyamara ashaka kuva kuri iyi si ntamugayo afite imbere y’Imana n’abantu. Umukristo nyakuri ni ukora analyse y’ibyo yemera. Erega na Elia (umuhanuzi) yabwiye abantu ati " Ariko muzageza ryari guhora murungabangabo" kugendera mukigare (buhumyi)ngo ni ukwemera bitumye benshi badakizwa uko bikwiye ahubwo bakibera mumadini yabo nk’aho ari amashyirahamwe abyara inyungu bashinze. Bihabanye kure n’ijambo Yesu ubwe ysize abwiye abigishwa be. Bakristu niba muzi ubwenge mumenye ibihe tugezemo kko sinashidikanya kuvuga koari ibya nyuma. Bible niyo ibigaragaza neza. Amahoro !
kugira ngo habeho amadini menshi ni gahunda ya satani kugirango satani ahishe ukuri bityo abantu benshi bazarimbuke kubera kutamenya ukuri.gusa abayoboke bayo madini bamenye ko ukuri kuri muri bibiriya.niba biri muri bibiriya ubyizere niba bitarimo ibyo ni inyungu zabariyobora.mwitegure yesu arihafi kandi nubwo tugeze mu itorero rigereranywa na reodokiya yesu ati"ndakugira inama"uzumva inama agirwa na yesu naho yaba ari muri raodokiya azakiza ubugingo bwe.
kugira ngo habeho amadini menshi ni gahunda ya satani kugirango satani ahishe ukuri bityo abantu benshi bazarimbuke kubera kutamenya ukuri.gusa abayoboke bayo madini bamenye ko ukuri kuri muri bibiriya.niba biri muri bibiriya ubyizere niba bitarimo ibyo ni inyungu zabariyobora.mwitegure yesu arihafi kandi nubwo tugeze mu itorero rigereranywa na reodokiya yesu ati"ndakugira inama"uzumva inama agirwa na yesu naho yaba ari muri raodokiya azakiza ubugingo bwe.
Pastor Mpyisi ibyo avuga ndamushyikiye kuko amatorero namadini byi kigihe birashaka kugwiza umubare w’abantu benshi mu masengero ariko wareba imbuto zabo ukazibura kandi twakagomye kuba umwe muri kristo YESU tudatandukanyijwe na matorero cg amadini naho abavugabutumwa benshi ni bamwishakirandamu.
EREGA UKURI KURARYANA!! MUZEHE MPYISI IBYO WAVUZE NUKURI. IMANA IKOMEZE IKURINDE KANDI IGUHE IMBRAGA
Nyamara uyu mukambwe yavuze ukuri pee bamurwanya ariko yavuze ukuri njewe turi kumwe rwose Mzee Mpyisi courage.
pasta pyisi ararengana ibyavuga aravugisha ukuri
respecter le droit d’expression. niba avuga ibitari ukuri bamunyomoze.
Nyamara Mzee pastor Mpyisi avugisha ukuri kuko muri iki gihe turimwo ivugsbutumwa ryabaye ubucuruzi aho abenshi baribonamwo imibereho aho gushishikariza Abantu kureka ingeso mbi zihabanye n’ibyo bibiliya yigisha. Abenshi muri abo bavugabutumwa ubabonera kumwitwarire yabo
Pourtant il y a du vrai dans ce que le vieux dit.


text:
Ubuzima bushobora kuba bugoye ariko kubera ubucuti bwacu n’Imana, buhinduka kuba bwiza
.
Intego: UBUZIMA
Ubuzima bushobora kuba bugoye ariko kubera ubucuti bwacu n’Imana, buhinduka kuba bwiza, ibyo ntibiterwa n’ikindi.
Luka 2:1-7 "Nuko muri iyo minsi itegeko riva kwa Kayisari Awugusito, ngo abo mu bihugu bye bose bandikwe.Uko ni ko kwandikwa kwa mbere, kwabayeho Kureniyo ategeka i Siriya. Bose bajya kwiyandikisha, umuntu wese ajya mu mudugudu w’iwabo.
Yosefu na we ava i Galilaya mu mudugudu w’i Nazareti, ajya i Yudaya mu mudugudu wa Dawidi witwa i Betelehemu, kuko yari uwo mu nzu ya Dawidi no mu muryango we,
ajya kwiyandikishanya na Mariya, uwo yasabye wari utwite. Bakiri iyo igihe cye cyo kubyara kirasohora, abyara umuhungu w’imfura amworosa imyenda y’impinja, amuryamisha mu muvure w’inka kuko bari babuze umwanya mu icumbi. Marayika abwira abungeri ko Yesu avutse
"
Aya magambo akunda gusomwa mu gihe cya Noheli, ariko sinayahisemo kubera ko twegereje Noheli, ahubwo nashakaga kuvuga ku gihe gikomeye ibi byabereyemo. Mu by’ukuri Luka abivuga muri make, ariko aba bantu banyuze mu bihe bikomeye pe ku buryo bukomeye.
Iyi nkuru ihera i Nazareti ku bantu bari barasezeranye kubana. Aya masezerano anezeza ba nyirayo no mu buzima bwacu bwa none. Buri wese aba areba ejo ubuzima bwiza bushya buhinduwe n’amasezerano. Na Maria yari anezerewe nawe afite inzozi z’urugo rwiza atekereza uko bazagira abana hamwe n’uwo mubaji. Uyu musore n’umukobwa bakundaga Imana kandi bayubaha, batungurwa n’ikintu kidasanzwe.
Marayika agenderera Maria amubwira ko azabyara umuhungu, biramuyobera yibaza uburyo byaba atararongorwa. Byabaye ngombwa ko abibwira Yosefu. Mbega inkuru yacubije inzozi zabo nziza z’ubuzima bw’ejo habo bwiza! Yosefu yari umukiranutsi, yibwira ko atakibanye na Maria ariko ko kandi atazamwandarika, yigira inama kumubenga mu ibanga. Niko kugendererwa na Marayika w’Imana mu nzozi abasha kumenya neza icyo gukora. Kenshi inzozi zacu ku buzima bwacu ziba ntoya, ariko Imana yo itugambiriyeho binini! Baremeye "gufasha Imana" kuzanira isi Umukiza.
Benshi duhitamo kwigumira mubyo twibwira ko aribyo byiza, bitaduteranya n’abantu, nyamara nitwemera umugambi w’Imana tuzagera ku byiza birenzeho. Ntabwo bamenye byose kuri wa Mwana udasanzwe, ariko bamenye neza ko ari Messia. I Roma haturuka itegeko ryo kwandikwa kw’abaturage bose, buri wese akajya aho yavukiye. Byabasabaga gukora urugendo rurerure nyamara kandi Maria yari atwite, akuriwe yenda kubyara. Bakomeza kwiringira Imana, bafata urugendo. Mukundwa, waba ubona bigukomereye? Hitamo kwiringira Imana.
Aho Maria na Yosefu banyuze hari ahantu habi, mu byagaragaraga nta cyiza cyari kuzababaho; ariko barakomeza, biringira Imana. Bagera i Betelehemu. Yosefu yari yizeye ko Se w’umwana yateganije aho azavukira. Mubyo bifuzaga muri ako kanya, icyo kuvuka k’umwana cyari kure cyane. Bishingikirije ku bubasha bwa Se w’umwana, bajya muri Hotel kubaza icyumba, bazenguruka hose. Yosefu yihanganishije Maria, uko bagenda bakomanga hose ariko babura uwabakingurira.
Iyo tutazi icyo twakora, tugomba gukomeza gukomanga; tugomba gukomeza gushaka no kwiringira kuko uko biri kose Imana ni nziza kandi iri kumwe natwe mu ruhande rwacu. Imana ntisinzira, iri kumwe natwe mu bihe byiza no mu bihe bibi.
Maria na Yosefu bari basenze, biringiye, bakomanze, bagerageje byose; barategereza. Natwe dukwiriye guhitamo gutegereza. Mu gutegereza, ibitekerezo byose bimaze gushira, baza kumenya undi mugambi: ko Imana Data, Se wa Yesu yashakaga ko Umwana we avukira mu mudugudu muto, mu muvure w’inka! Yesu ntiyaje ari Umukiza w’abakomeye gusa n’abami, ahubwo yaziye bose n’abaciye bugufi cyane.
Iyo tutazi icyo twakora ntitubure kuzirikana ko Imana idukunda kandi ko idahuga; ahubwo tuzirikane ko ituri bugufi cyane nubwo tutabireba. Imana iba ihari kandi yuzuye urukundo, ibyo ntibihinduka. Tuzibuke mu gihe nk’icyo amasezerano yayo, kandi amasezerano yayo aba mu ijambo ryayo.
"Mu rugendo rw’ubuzima bwanjye, Ijambo ry’Imana ryambereye umugisha. Nahuye nayo mfite imyaka 20. Nararwaye, abaganga bayoberwa icyo gukora. Nabonaga icyo gihe umwijima imbere yanjye. Icyo gihe nafashe Bibiliya ya data nsoma Ijambo ry’Imana ntangira isezerano rishya ryose ngera kuri Yohana 3:16 hambwira ko hari uwatanze ubugingo bwe ngo ubwanjye bukire. Nta muntu umbwirije, nsezerana n’Imana kuyiha ubuzima bwanjye numva mbaye mushya, ibitekerezo biba bishya, umuntu wanjye w’imbere aba mushya, ngira amahoro nubwo nari nkirwaye. Ariko nagiye nkira mpereye ku bugingo n’umubiri uba muzima. Kuva icyo gihe ndakomeje kugendana n’Imana kandi imenyesha imigambi yayo. Ndi umurimo w’intoki z’Imana."
Ni ubuhamya Umwigisha atunyuriyemo.
Mu rugendo rw’ubuzima bwacu, Imana idufiteho umugambi n’intego byiza, ni ahacu kuyemerera gusa.
Mwenedata, wibuke Imana yawe. Ntugatekereze ko wakwihora, uzaba wibeshya kuko icyo gihe waba uyoborwa na Satani. Amayeri y’Umubi ni ukutwereka ko tudakeneye Imana, ariko ni ikinyoma. Ukeneye kuyoborwa n’Imana, irashaka kukubera So, ikakuyobora, ikakubera Shobuja mwiza kandi niwe ufite ejo heza hawe mu kuboko kwe. Nubwo ubuzima bukomeye, ariko k’uwahisemo kugendana n’Imana buroroha; Imana yo ntirangara. Kugendana n’Imana tukiri muri ubu buzima nibyo bituremera kuzabaho iteka mu bwami bwe.
Iyi niyo nkuru nziza nzanye aho mvuye kure cyane, halleluya!
Dusengeye uwemeye kwakira aya mahirwe yo kwakira Yesu nk’Umwami n’Umukiza w’ubugingo bwe. Amen
Pastor Robert Baron.


text:
Impapuro nyinshi zuzuzwa n’ibigo cyangwa abikorera kugiti cyabo kenshi zikunze kubaza ibibazo byenda gusa; ukeneye kumenya ibi bikurikira mbere yuko utangira urwo rugendo rwo gushaka akazi:
- Amazina
- Aho ubarizwa (agasunduku k’iposita)
- Nomero ya telefoni
- Aho ubarizwa ku murongo wa internet
- Nomero y’ubwishingizi mw’isanduku y’ubwiteganyirize
- Amashuri wize
- Amazina, aderesi ya bakoresha bawe 3 cyangwa 5 banyuma
- Amataliki yanyuma waherukiye gukora utuzi 3 kugeza kuri 5
- Amazina yabakuyoboraga mutuzi 3 kugera kuri 5
- Igihe witeguye gutangira akazi
- Umwirondoro wawe
- Ugomba kuba ufite amakuru ahagije ku kazi ugiye gusaba. Byaba byiza guhamagara kuri telefoni, cyangwa kuhagera kugirango umenye amakuru akurikira:
Menya amazina y’umuntu utanga akazi nigihe cyiza cyo guhura nawe mukaganira
- Igihe urimo ushaka akazi ni byiza ko wibuka kwitwaza ibi bikurikira
- Itwaze ikaramu; icyi ni kimenyetso ko ufite ubushozi kandi ko ufite igenamigambi ugenderaho
- Garagara neza; ambara imyenda isa neza. Sokoza neza imisatsi yawe, kandi urebe ko n’inzara zawe zikase kandi zinasukuye. Wirya utu bombo imbere y’umukoresha
- Saba kuvugana n’umuyobozi ushinzwe abakozi akumenyeshe ko baba bakeneye abakozi mbere yuko wandika ubisaba
- Ba witeguye ko wabazwa igihe ugeze imbere y’umukoresha. Kenshi na kenshi umukoresha ashobora gukenera kuganira nawe kugirango yumve ubumenyi bwawe. Mugihe bigenze bityo, subirayo uvugane nawe nyuma y’icyumweru wumve ibya vuye mu kiganiro mwagiranye; iki ni kimenyetso cyuko wita kubikureba kandi ukeneye nako kazi


text:
Mu gihe yitegura kwizihiza isabukuru ye y’amavuka kuri uyu wagatanu, umuvugabutumwa Claude NDAYISHIMYE ubu urimo kubarizwa muri Leta zunze ubumwe z’Amerika, muri leta ya Georgia, mu mujyi wa Atlanta, mu butumwa yatanze yavuze ko aho kugira ngo abantu basabe Imana gutinda kuri iyi si bakwiye kuyisaba kuzayivaho nibura hari icyo bayigizeho umumaro.
Mu kiganiro kigufi na Evangelist Claude, n’ubwo yari afite umwanya muto cyane kuko twamuhamagaye ari no mu kazi, yadutangarije ko amaze iminsi arimo gutekereza ku mpamvu Yesu yamaze imyaka 33 gusa aho kuyimaraho myinshi dore ko ngo ari mu bantu bayimazeho igihe gito ariko akayivaho akoze ibintu bitarashobora gukorwa n’undi muntu uwo ari we wese kugeza ubu. Aha akaba ariho ahera atanga ubutumwa mu magambo ye bwite agira ati : “…aho gutinda ku isi ntacyo uyimazeho, byarutwa n’uko wayivaho kabisa”. Aha yabisobanuye avuga ko bishoboka cyane ko umuntu ashobora kumara igihe gito ku isi ariko akayivaho agize umumaro ku buryo bufatika nk’uko na Yesu dufatiraho urugero yabigenje. Bityo rero, aho kugira ngo abantu basabe Imana kurama cyane kuri iyi si, bari bakwiye kuyisaba ahubwo kuzayivaho bayigizeho umumaro basohoza umugambi w’Imana ku buzima bwabo.
Evangelist Claude NDAYISHIMIYE
Claude yakomeje avuga ko na we ubu butumwa bumureba cyane ko ku munsi w’ejo ku wa gatanu, taliki ya 24/04 azaba yujuje imyaka 33 nk’iyo na Yesu yavuye ku isi afite. Kuri we, ngo iki kikaba ari cyo gihe cyo kwisuzuma, akitekerezaho, agasubiza amaso inyuma akareba niba kuri iyi myaka na we agejejeho, Imana iramutse imuhamagaye, yagenda hari icyo yakoze ku buryo bufatika kuri iyi si.
Tumubajije icyo yavuga ku makuru amaze iminsi agaragara ahantu hatandukanye ku mbuga nkoranya mbaga, ku bijyanye n’uko ngo Apostle Dr Paul Gitwaza akorana na sekibi; Claude yagize ati: “Si igitangaza kuba Apotre Gitwaza ari we abantu barasa (bavuga) cyane; bigaragaza ko hari ukuntu mu bwami bw’umwijima ahahungabanya cyane”. Aha yabisonaye avuga ko kuba umuntu yaba ari umukozi wa satani bigaragazwa n’imbuto ze, “niba abantu yigisha bahinduka aba satanistes byagaragara ko akorera satani, niba abantu yigisha bahinduka abakozi b’Imana, bagahinduka abantu bazima, uwo muntu ntabwo ari gukorera satani”. Kuri ibi, yanzura avuga ko Apostle Gitwaza atari umukozi wa satani kuko nta mukozi we (satani) wakwigisha abantu kureka imirimo y’umwijima irimo ubusambanyi, kunywa itabi, n’ibindi byaha binyuranye.


text:
Kunamira Senateri Mucyo byabereye mu muhango wo kwakira indahiro z’abagize Guverinoma,abayobozi bashya binjiye muri Guverinoma, abahinduriwe imyanya n’aba Guverineri b’Intara, wabaye ku gicamunsi cyo kuri uyu wa Kane tariki 6 Ukwakira 2016.
Mu ijambo rye, Perezida Kagame yavuze ko Senateri Jean de Dieu Mucyo yari umuntu wuzuza inshingano ze.
Ati “Ndagira ngo mbanze nifatanye namwe mwese cyane Sena kubera umuyobozi duherutse gutakaza Senateri Mucyo, yari umuyobozi mwiza wuzuza inshingano ze ku buryo ndetse yari umuntu muzima wiyemeza, umuyobozi mwiza, nagira ngo tumwibuke."


text:
Nibazako ababyeyi bumwana bakwiriye guhabwa indishyi zakababaro kubwokwicirwa umwana wabo arengana. guhana umusirikare byonyine ntibihagije, nibarebe icyobafashisha ababyeyi be babahe impozamarira ikwiriye kandi iheshagaciro ikiremwamuntu cyumusore wumujyambere.
amaraso yiyo nzira karengane uzayabazweeee.
amaraso yiyo nzira karengane uzayabazweeee.
Iyo mbwa isebya igisirikare cya RDF bayihane bihanukiriye kuko nta kinyabupfura igira , bamwambure impeta za gisirikare, banamufunge burundu kuko yishe abigambiriye ntazagire ibyo yireguza , ariko RDF ndayizi iramukanada amaso Kagame we ntiyamwemerera kuko atajya imbizi na bene abo bashaka kumusebereza ingabo , umuryango wihangane ariko uwakoze icyaha ahanirwe aho yagikoreye bimubere isomo
ibi birenze ukwemera peeeee kandi kiriya nigikorwa cya kinyamaswa
twifuzako igIhano cye cyatangarizwa abanyarwanda bose bityo bikabera isomo undi wese wakwifuza kugira nabi
gewe ndifuza KO uyu musirire yahabwa igihano kikabera nabandi isomo,kandi kigatangarizwa abanyarwanda,ntibibe ubwiru bwagisirikare. umwana aravuna ababyaye murabizi,urakabona agenda kuko ntakindi wabasha gukora,ariko ntukabone agenda hejuru y’ubugome nkubungubu
ibyo bakoze nibyiza ariko nanone bakwiye kureba uko basura iwabo w’umwana ndavuga ababyeyi be bwite bamubyaye
mukomeze kwihangana
ibyo bakoze nibyiza ariko nanone bakwiye kureba uko basura iwabo w’umwana ndavuga ababyeyi be bwite bamubyaye
mukomeze kwihangana
Yego rwose. Ingabo z’u Rwanda zigira discipline no gushyira mu gaciro nubwo bakidobya nk’uriya wishe umwana batabura muri society.
ibi byabaye byarambabaje cyane
MWe ntimwabyumva.ariko nanone ibi ingabo zakoze nibyiza kuko zitatereye agati muryinyo. Imana ikomeze ihe imbaraga umuryango wabuze umwana.


text:
Kuri ubu abakora uyu mwuga by’umwihariko bavugako iyo bashakanye n’abo bakora akazi kamwe ariko bakorera mu Turere dutandukanye bibabera ihurizo rikomeye ngo kuko bisaba ko umwe muri bo areka akazi, cyangwa se bakaba ukubiri.
Umwarimu wigisha ku kigo cy’amashuri abanza mu Karere ka Gasabo yagize ati “Nashatse umugore w’umwarimukazi mu Karere ka Huye mu mwaka wa 2012, kuva twashakana tuba ukubiri.”
Akomeza avuga umugore we atari kureka akazi ngo amusange i Kigali babashe kubaho, kuri ubu akaba amusura rimwe mu kwezi.
Ati “Kuba ukubiri n’umugore ni ikibazo gikomeye cyane, nifuza ko Leta yazasubizaho uburyo bwa ‘Mutation’ umwarimu yashaka mu kandi karere akajya ahabwayo akazi mu gihe hari imyanya.”
Uwahoze ari umwarimukazi wo mu Karere ka Gakenke yatangarije IGIHE ko yabaye umushomeri nyuma yo gushaka umugabo.
Yagize ati “Nashatse umugabo wo mu Karere ka Rulindo biba ngombwa ko ndeka akazi nsanga umugabo aho akorera. Imyaka ishize ari itandatu nabuze aho nigisha. Mineduc idufashe irebe uburyo akazi k’ubwarimu katahinduka gatanyamiryango, cyangwa inzira y’ubushomeri.”
Gatera Emmanuel, umwarimu mu Rwunge rw’Amashuri rwa Gatunga mu Karere ka Gasabo yagize ati “Ese niba muri Gasabo hari imyanya 50 kuki badashobora kuvuga bati ‘reka turebe niba hari ‘mutation’ 20 ziturutse mu kandi karere? […]usanga bibangamiye imibareho ya mwarimu.”
Icyifuzo cy’abarimu batandukanye ni uko hasubirizwaho uburyo bwa ‘mutation’ bwahozeho mu myaka ya kera, dore ko batanga n’ingero z’aho ubu buryo bugikoreshwa mu nzego zimwe na zimwe.
Umunyamabanga wa Leta ushinzwe amashuri abanza n’ayisumbuye muri Minisiteri y’Uburezi, Issac Munyakazi, yatangarije IGIHE ko mbere yo kwaka ‘mutation’ umwarimu aba agomba kumenya ko aho agiye hari umwanya.
Yagize ati “Umwarimu uba ushaka guhindura akazi kubera impamvu zumvikana arayihabwa[…]ariko kandi aba agomba kubanza kumenya niba aho agiye hari umwanya koko, ikibazo gikunze kubaho ni uko nta myanya iba iri aho ashaka kujya. Iyo umwanya uhari numva nta mpamvu yatuma atawuhabwa kandi si ngombwa ko yongera gukora ibizamini.”
Munyakazi yakomeje avuga ko hagize umwarimu wimwa umwanya kandi abizi neza ko aho yifuza kujya gukorera uhari yabimenyesha Minisiteri y’Uburezi ikabikurikirana.


text:
Aug 02, 2016 Bienvenu Ndacyayisenga Andi makuru 0
Agakiza n’ukumenya urukundo Imana yagukunze. Ugatahura neza aho uri niyo wavuye, n’igituma byabaye!!!! Kandi ukamenya aho ujya. Umuntu yabasha kumenya umuntu ukijijwe uko aba ameze?
Mu itanguriro 1: 26-29. Imana yaremye umuntu mw’ishusho yayo bwite. Kandi imuha kuyobora ibiri mw’isi byose. yamuhaye ubushobozi n’ububasha bwo kuyobora no gutegeka ibiri mw’isi byose, n’ ukuvuga ko turi utumana duto kuko twaremwe mw’ ishusho y’ Imana, Itangur. 3: 1-5. Ariko inzoka kuko yarusha ubugunge ibikoko byose byo mw’ishyamba, irabashuka biyambura ubwiza bw’ Imana yabahaye bakora icyaha.
Yesu adukura mu byaha imibereho yacu igahinduka, ingeso mbi zigahinduka, tukagira urukundo rw’Imana mu mitima yacu, bigatuma twizera cyane uwagukijije bityo ijuru rikatumenya ko twahindutse n’abantu bakabimenya. Yohana 1: 43-51
Nubwo Natanayeli yarazi ko i Nazareti ntakiza cyahava, ariko Yesu ahageze byose birahinduka haramenyekana ko havuye umukiza. Kandi kuko Natanayeli yarakijijwe by’ukuri kandi akabyishimira, Yesu nawe yaramuzi, kuko yavuye mw’ijuru. Iyo ukijijwe by’ukuri n’ijuru rirakumenya. Umuntu akijijwe anezerererwa ibyurimo n’agakiza yahawe kuko biva ku Mana.
Menya neza ko kubera agakiza wahawe nawe ushobora gukora ibyo yakoze kuko umwizeye.
happy wheels
Jan 05, 2017 0Share this on WhatsAppAbakora umwuga w’uburaya mu Karere ka Rubavu bavuga ko basanga bidakwiye ko baguma muri uwo mwuga, ariko ko bisanga bakiye abagabo kubera kubura igishoro. Rubavu, ni akarere...
Dec 29, 2016 7
Dec 27, 2016 29
Jan 14, 2017 1Share this on WhatsAppNyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


text:
Umwumbati ni kimwe mu biribwa bikize ku mazi, kubera ko muri garama 100 harimo amazi ari hagati y’ikigereranyo cya 60 na 70 %. Amazi ni ingenzi mu mubiri w’umuntu kuko agira 70% by’ibiro umuntu aba afite. Amazi afasha mu igogora n’isukura ry’umubiri.
Uretse kuba umwumbati utanga ingufu ziri hagati ya kilokaroli 125 na 140 muri kilogarama 100 z’umwumbati utoshye kandi utonoye. Nk’uko bitangazwa na Laure Bichon, mu nyandiko y’imirire n’imbonezamirire, umwumbati na none ukungahaye ku mazi cyane igihe ukoreshejwe ugikurwa kuko uba ufite amazi ku kigereranyo kiri hagati ya 60 na 70 %. Bityo kuko umubiri w’umuntu ukenera amazi mu kuwusukura no gutuma ubuzima bugenda neza, bityo umwumbati ukaba ari kimwe mu biribwa biwufitiye akamaro. Si ibyo gusa kuko unafite ibinyasukari hagati y’i gipimo cya 32 na 35% kigizwe na amido, ibyobinyasukari bikaba bitera ingufu, ibyubaka umubiri ku gipimo cya 1,5 %, na seliloze ibonekamo hagati ya 3 na 4%. Seliloze ikaba ifasha mu mikorere myiza y’inzira y’igogora ku buryo kwiherera bitagorana, kuko igira uruhare mu koroshya ibyo umuntu aba yariye, ibinyamavuta byo biri hagati y’igipimo cya 0,2 na 0,5%.
Nk’uko inzobere mu by’imirire n’imbonezamirire babigaragaza,bavuga ko itewe n’uko imyumbati ari nkene mu byubaka umubiri ugereranyije n’ibyo umubiri uba ukeneye, vitamine, ibinyamavuta kimwe n’imyunyu ngugu, batanga inama ko ari byiza ko ikoreshwa ijyanishije n’ibiryo bikungahahaye ku byubaka umubiri n’ibinyamavuta kugira ngo indyo ibe iboneye. Ubusanzwe igaburo ryiza riboneye ni irikize ku bitanga ingufu, imikoranire myiza iringaniye hagati y’ibinyasukari,ibinyamavuta n’ibyubaka umubiri n’ibikomokaho poroteyine kuko umubiri ubwawo utazikora. Umubiri kandi ukenera imyunyungugu na vitamine.
Ingaruka z’imyumbati ikoreshejwe nabi
Imyumbati iri amoko abiri, iryoha igatekwa hakaba n’indi irura ibanza kwinikwa mbere yo kuribwa ,ngo umushari uvemo kuko ushobora no kwica umuntu. Uburure bukurwamo no kwinika, guhubika no kwanika ku zuba kuko ya mazi afite uburozinbugirira nabi umubiri avamo. Imyumbati irura ifite uburozi bwica insoro zitukura ,bishobora kuba intandaro y’umwingo kuko ikennye ku munyu ngugu witwa iyodi, kandi ubwo burozi butera ibibazo tiroyide , iyode ntifate. Igihe indyo yahora yiganjemo imyumbati gusa kandi binatuma habaho imikerererwe mu mikurire y’umwana.
Imyumbati ikoreshwa mu buryo bwinshi, itekwa igikurwa nk’ibijumba,itekwamo ubugari, ibibabi byayo biribwamo isombe bikungahaye ku myunyungugu ya kalisiyumu na fosifore. Mu nganda, imyumbati iishobora gukorwamo biswi na kole.
Imyumbati ikomoka ku mugabane w’Amerika y’epfo, ikaba ihangana n’ubutaka kimwe n’ibihe by’izuba n’ubwo ihingwa ryayo rikorwa mu gihe cy’imvura, ishobora guhinganwa n’indi myaka.
source:orinfor
Imyumbati ikungahaye ku mazi
Labels: ubuhinzi


text:
Akenshi iyo umugore afite ubwoya mu maso bamwe bashobora gukeka ko ari ubwanwa ariko ntaho buba buhuriye nubw’ umugabo kuko bwo bugaragara nk’ udusatsi duke kandi ugasanga aba bufite baba bafite ikibazo cy’uburyo yabukuraho.
Uburyo bwiza rero bwo gukuraho ubwo bwoya mu maso ni ubwitwa Waxing mu cyongereza cyangwa Epilation bukorwa mu buryo bimera nko komora ubwoya bitandukanye no ku bwogosha nkuko bikorwa ku bwanwa cyangwa ku misatsi.
Ubwo buryo bwa waxing busaba guhozaho mu gihe ubwo bwoya bwongeye kugaruka. Iyo umaze kubukuraho isura isa neza,ikagaragara neza,bikagabanya kwijima ku isura. Ni byiza kubukuriraho mu ma salon y’ubwiza yabugenewe.
Hari Abantu bajya bibwira ko iyo abwogoshe haza bwinshi kurushaho nyamara iyo ubwogoshe hagaruka nk’ubwo wari ufite gusa buba bworoshye kurushaho. Ikindi ni uko bugaruka nyuma y’igihe (icyumweru, ibyumweru 2 , ukwezi) bitewe n’imiterere ya buri muntu.
Hari rero n’abagira agasatsi kamwe gusa ku kananwa ariko badafite ubwoya bwinshi mu maso. Abo nabo ni byiza kukogosha dore ko hari abatinya kukogosha bibaza ko iyo bakogoshe hashobora kuza ubwanwa bwinshi nyamara ahubwo gashobora kutagaruka cyangwa se hakongera hakaza kamwe.
Byanditswe na Sandrine, Tel +250 783605232
Professional beauty therapist
Imyororokere
Uko wakuraho neza ubwoya bwo mu maso
Akenshi iyo umugore afite ubwoya mu maso bamwe bashobora gukeka ko ari ubwanwa ariko ntaho buba buhuriye nubw’ umugabo kuko bwo bugaragara nk’ udusatsi duke kandi ugasanga aba bufite baba bafite ikibazo cy’uburyo yabukuraho.


text:
Waba wumva urushye cyane mu mutima ukaba ukeneye kuruhuka!
Byari byakubaho ko wumva urushye? Waba usuhuza umutima ku mpamvu zitandukanye? Waba urara udasinziriye kuko wabuze ibitotsi,kuburyo ijoro rigukeraho wananiwe no gufunga ijisho! Waba wibaza ibibazo byinshi ku buzima bwawe ukabiburira igisubizo! Waba ugeze igihe wumva wiyanze ndetse utekereza ko gupfa bikurutira kiubaho?
Hari ahantu namenye wasanga igisubizo.
“Mwese abarushye n’abaremerewe, nimuze munsange ndabaruhura. Mwemere kuba abagaragu banjye munyigireho, kuko ndi umugwaneza kandi noroheje mu mutima, namwe muzabona uburuhukiro mu mitima yanyu…” Matayo 11:28-29
Hari indirimbo ivuga ngo “ Yesu ni wowe musa mbonyemo amahoro nifuzaga, najyaga nyashaka sinyabone, ngasuhuza umutima iteka. Najyaga njya kwiriba ry’iyisi mfite inyota nyinshi cyane, naba ngiye kunywa agakama ubwo, nuko nkayabura nkiheba. Nuzuye agahinda n’ubwihebe, mbuze ibyo niringiraga, amaso yanjye arahumuka, ndakureba Yesu ndanyurwa”
Imana ishimwe. Ukurikije aho isi igeze, abantu barahangayitse cyane kuko bareba isi bakabona irimo kubasiga, abantu babuze amahoro, ariko nasanze iyo umuntu yemeye gutura umutwaro we akawukoreza Yesu aruhuka, akabona ibitotsi, agaseka iminkanyari igashira mu maso
Muri Yohana 14: 1 Yesu yaravuze ngo : “Ntimuhagarike imitima yanyu, mwizera Imana nanjye munyizere.”
Hari urugero bajya bakunda gutanga rw’umuntu ngo warufite imizigo nuko ngo atega imodoka , ariko ageze mu modoka akomeza kwikorera wa muzigo we ku mutwe nk’aho yawutuye akareka imodoka ikawutwara! Nubwo tubiseka , ariko niko bijya bimera no ku muntu uvuga ko yakiriye Yesu nk’Umwami n’Umukiza we ariko agakomeza guhangayikira buri kintu , agahora arushye umutima we uterera hejuru.
Ariko humura, Imana yacu izaza ntabwo izaceceka kandi muri Yesu baraharuhukira, abatasekaga bagaseka, abatasinziraga bagasinzira, abari mu bwihebe bakabuvamo. Yesu adusure
Ibihe byiza. Alice


text:
Ni gahunda yiswe “Smart parents” ikurikirana umwana mu buryo butandatu; burimo kumenya niba yitabiriye ishuri, igihe yagereye ku masomo, uko amerewe, isuku, n’uko agira uruhare mu ishuri.
Kuri uyu wa Gatatu tariki ya 12 Ukwakira 2016, Ikigo ‘Smart Initiative’ cyari mu ishuri ryisumbuye, Lycée Notre Dame de Citeaux cyereka abanyamakuru uburyo iyo gahunda yatangiye gukora n’uburyo ifasha abarimu n’ababyeyi.
Umuyobozi w’iki kigo Olivier Karasira yatangaje ko iyi gahunda bayitangije hagamijwe gukurikirana imyigire n’imyitwarire y’umunyeshuri ku ishuri, hakoreshejwe uburyo bw’ikoranabuhanga.
Yagize ati “ Iyi gahunda twayitangije nyuma yo kubona ko abana bata amashuri kubera kutabakurikirana, ubu rero biroroshye kuko ababyeyi bazajya babona amakuru y’uko abana babo bitwaye buri munsi kandi ku buryo bworoshye.”
Uhagaze Edouard ushinzwe amasomo muri Lycée Notre Dame de Citeaux, yavuze ko bayishimiye kuko igiye kubafasha mu kazi kabo ko kurera dore ko gasaba ubufatanye bw’abarezi, ababyeyi n’ubuyobozi.
Yagize ati“ Nubundi twajyaga tuvugana n’ababyeyi ariko ntabwo byihutaga nk’uko tubyifuza.Turabona iyi porogaramu ibyihutisha.”
Muri iyi porogaramu ngo Umwarimu ashobora gutanga amakuru y’abanyeshuri 30 mu minota itanu gusa akoresheje iri koranabuhanga.
Manirareba Casmir, umwarimu kuri iri shuri, yavuze ko iyi gahunda izabafasha gutanga amakuru y’abanyeshuri ku buryo bworoshye.
Yagize ati “ Nubundi twajyaga dukora raporo ya buri munsi ugasanga dukoresha impapuro zishobora no kwangirika, ubu rero bizatworohera kujya dukoresha uburyo bw’ikoranabuhanga, ndetse mu gihe gito nk’uko twabibonye.”
Batangiriye mu bigo byigenga ariko mu minsi iri imbere, ubuyobozi bw’iki kigo bukaba butangaza ko izaba yageze no mu bigo by’amashuri ya Leta.


text:
isazi
Isazi kimwe n’utundi dusimba duto tuguruka mu gihe cy’imvura nko mu itumba zikora ikitwa hibernation aho ubushyuhe bw’umubiri wazo buba buri hasi ku buryo zitashobora kubaho muri iyo mbeho cyangwa ngo zibashe kuguruka niyo zaba zidapfuye.Aha rero isazi zikuze zihungira ahantu haba hashyushye nko hagati y’amazu kandi hijimye , zikabaho nk’izapfuye ariko ziba zikiri nzima zikaboho mugihe kiri hagati y’ubuzima n’urupfu cyitwa "diapause".ariko ngo hari n’amako y’izindi sazi nazo zihinduka nk’iminyorogoto mu bihe by’imvura n’imbeho ubundi
zikishisha mu butaka zikongera guhinduka isazi mu bihe haba hatangiye kugaruka
ubushyuhe
Mu bihe by’imvura n’imbeho , isazi zijyahe ko zitagaragara?
Labels: isazi, utuntu n'utundi


text:
Abitiranya ubumuga n’ubukene baranengwa
Inama y’igihugu y’abafite ubumuga (NCPD) iratangaza ko kugira ubumuga bitavuze kugira ubukene, kuko hari bamwe mu bafite ubumuga bibeshejeho neza.
Bamwe mu bafite ubumuga bo ariko bagaragaza ko hari igihe batitabwaho, binjizwa muri gahunda za Leta zaba izigenerwa abakene cyangwa zibaha amahirwe abantu badafite ubumuga.
Urugero ngo ni nko muri gahunda ya “Girinka” bahezwamo kuko bafatwa nk’abadashoboye korora bigatuma barushaho guke cyane. Babishingiraho ko ubundi iyi gahunda iteganya ko inka ihabwa ukennye cyane atayishoboza wenyine akaba yanayiragiza.
Umwe mu muryango washakanye boae bafite ubumuga, umwe muri bo ntabona, bavuga ko mu naba yo gutoranya abahabwa inkunga y’ingoboka bagiye basimbukwa kubera ko batujuje imyaka y’abagomba kuyihabwa.
Umugabo ati “Iyi gahunda yo gufasha abatishoboye abasaza n’abari mu byiciro bitishoboye kubera izindi mpamvu yanze kumfata njye n’umugore ngo ntwabwo twujuje imyaka, kandi ntacyo dushoboye kwikorera.”
Gahunda zo gufasha abatishoboye kurusha abandi bahabwa inkunga y’ingoboka iteganya ko abayihabwa ari abafite kuva ku myaka 65. Mu gihe utayifite n’iyo waba umuntu yaba afite ubumuga anakennye ntashyirwa kuri lisiti.
Perezida w’Inama y’Igihugu y’abafite ubumuga Niyomugabo Romalis, avuga ko ubumuga bwonyine butavuze ko umuntu akeneye ubufasha. Ariko akongeraho ko uwo ubumuga bwahuriraho n’akwiye kwitabwaho.
Agira ati “Niba koko uwo muntu afite ubumuga n’ubukene koko, ni uwo guherwaho ahabwa inkunga nk’iyo yo kumugoboka, ibyo byo twabikorera ubuvugizi.”
Asaba Inama y’igihugu y’abafite ubumuga kuvuganira bene abo, bakajya bareba ubumuga aho kureba imyaka gusa kandi ikuhutisha ikarita zabo zemeza ubumuga zitangwa n’abaganga.
Anasaba abafite ubumuga gutinyuka bakajya aho abandi bari kuko ahanini ibyemezo bifatirwa mu nama zitandukanye. Avuga ko hari hari igihe bitorohera ufite ubumuga wisigariye mu rugo kwibukwa.


text:
Ese wowe amarira uri kuririra Imana afite ishingiro! Ev.Jean Paul NDICUNGUYE
Abantu benshi baramukurikira, barimo n’abagore bikubita mu bituza bamuborogera.YESU arabakebuka ati"Bakobwa b’i Yerusalemu,ntimundirire,ahubwo mwiririre n’abana bantu Luka 23:27 - 28
Aha bari bashoreye YESU KRISTO bamufashe bagiye kumwica.Twibuke ko urupfu rw’agashinyaguro yishwe arirwo rwatumye umuntu cyangwa se njye nawe twongera kunga ubumwe n’IMANA.
Ikibazo:"Ni iki gitumye ndira?Ni iki gitumye urira?Ni iki gitumye turira?Ese amarira yacu afite ishingiro?Ese turi kuborogera ukuri?
Umunsi umwe umukozi w’IMANA yaduhaye inkuru y’umukristo,mu iteraniro baravuze ngo bazamure ibyifuzo ku MANA.Nuko aratangira arasenga,atakambira IMANA ati"MANA iriya kawunga ndayihaze,uyikure iwanjye uyisimbuze ibindi.....Ariko nyamara wajya kureba ugusenga no kujyana ibiro bibiri byayo ngo afashe abashonje badafite niyo kawunga.
Undi mukristo w’umucuruzi ahura na mugenzi we ku mangazini ye ati"ubu rero mfite icyifuzo gikomeye ndashaka ko unsengera. Ndashaka ko ungira ku musozi ukansengera IMANA ikampa ibintu bikuzura no hejuru......
Birababaje kubona twarafashe IMANA uko wishakiye.Ni byiza ko turirira ibintu bifite ishingiro koko. Niba IMANA yaraguhaye inzu ntabwo kugirango IMANA iguhe inzu ya kabiri ugomba kuboroga n’amarira menshi ku MANA,ahubwo banze utekereze uti"ese nacumbikiye bangahe babuze aho barambika umushya!".
Urundi rugero rwiza niba IMANA yaraguhaye umugisha ikaguha imodoka ntabwo kugirango IMANA iguhe imodoka ya kabiri n’iya gatatu bisaba kuboroga n’amarira menshi ku MANA!Ahubwo banza utekereze uti"ese naba ntarasize umuntu ku nzira!.
Birakwiye ko mbere y’uko tujya imbere y’UWITEKA IMANA ngo tuyiririre tubanze dusuzume niba amarira yacu afite ishingiro. Nkuko bariya bagore b’i Yerusalemu baririye YESU KRISTO umwana w’IMANA.Muri make baririye umurimo w’IMANA.
Natwe rero icyaba cyiza ni uko twaririra ubu bintu bitatu(3)bikurikira,kandi n’IMANA izatwumva ndetse isubize,iduhe n’ibyo dukeneye byose.
Ibyo bintu dukwiriye kuririra ni ibi:
- Kuririra abarimbuka,abatarakira YESU KRISTO nk’Umwami n’umukiza,
Kuririra ababaye(Imfubyi,abapfakazi,abarwayi,imfungwa)ariko kandi tunabafashisha mu byo dutunze
Kuririra itorero,birakwiye ko turirira itorero kuko muri iki gihe hari byinshi birwanya itorero rya KRISTO.
Bibiliya iduha ingero z’abantu barize amarira kandi IMANA urabasubiza abandi barira amarira IMANA ibabwira ko nta shingiro bafite ryo kuririra IMANA.
- Hagayi n’umwana we Ishumayeli mu butayu,Aburahamu amaze kumusenda.Ishumayeli ararira amarira te agera k’UWITEKA.
Hana yari afite intimba yo kutagira umwana IMANA yumva gusenga kwe imuha umwana (Samuel).
Samuel yararize,yingingira Umwami Sawuli ariko IMANA iramubwira iti"uzagezahe kuririra Sawuli?
Turi muri iyi si twifuza byinshi,ndetse twumva byose twabitunga kandi twabisaba IMANA.Ariko mureke dusuzume uko tubisaba twirinde kuririra ibitari ngombwa.
Benedata,bakristo namwe bavandimwe,IMANA iduhane umugisha.
Ev.Jean Paul NDICUNGUYE


text:
Mu giterane Korari Jehovah Niss yakoreye i Burengerazuba hakijijwe 131, umuntu asiga inkoni yagenderagaho imyaka 15
Mu mpera z’icyumweru gishize nibwo Korari Jehovah Niss ikorera umurimo w’Imana ku mudugudu wa ADEPR-Cyahafi, muri paruwase ya Nyarugenge yakoreye urugendo rw’ivugabutumwa mu cyahoze ari Gisenyi, muri Paruwasi ya ADEPR Kora, ku mudugudu wa Gatagara, urugendo rwagaragayemo imbaraga z’Imana mu buryo budasanzwe, aho abasaga 131 bakiriye Yesu nk’Umwami n’Umukiza w’ubugingo bwabo, naho undi muntu umwe wari ufite indwara y’amaguru n’umugongo agakira, nyuma y’igihe kirekire agendera ku nkoni.
Mu gihe cyo kwihana, bari benshi, Imana yakoze imirimo ikomeye
Iki giterane cyabaye kuri uyu wa gatandatu tariki 13/02 kugeza tariki 14/02/2016, cyari kigamije gukora amavuna yo kwagura ivugabutumwa kuri uyu mudugudu no gushyira ibuye ry’ifatizo ahazubakwa inyubako nshya y’urusengero rujyanye n’igihe nk’uko biri muri gahunda nshya z’iri torero.
Korari Jehovah Niss ya ADEPR-Cyahafi
Nubwo aka gace gasanzwe gatuwe cyane n’abayoboke b’idini y’abadivantiste, ntibyabujije iki giterane kwitabirwa n’imbaga nyamwinshi, nk’uko umusaruro wacyo ubigaragaza.
Uretse kandi gukizwa k’umubare munini w’abantu, hari n’umukobwa wari umaze imyaka 15 agendana indwara y’amaguru, kuburyo yagenderaga ku nkoni nk’uko twabitangarijwe n’umutoza wa Korari Jehovah Niss, ariko muri iki giterane Imana ikamukiza, ngo akabasha gutaha yigenza. Mu magambo ye umutoza wa Jehova Niss Liliane, dore uko asobanura igitangaza Imana yakoraye nabo: Ati ’’ Yaraje arwaye ati simva ha muransengera maze imyaka 15 ndwaye, dufite na video, amaguru n’amaboko ubwo tukaririmba abandi bagasenga, twumva aravuze ngo ndumva hari ibintu biri kumvamo, yaje agendera ku kabando ataha ntako.’’
Imana yakoze igitangaza, bose bacinya akadiho
Korari Jehovah iheruka gukora igiterane cyagutse mu mpera z’umwaka ushize, ubwo yizihizaga isabukuru y’imyaka 20, imaze ikora umurimo w’Imana.
Ubwo bizihizaga isabukuru byari ibyishimo gusa
Korari Jehova-Niss yatangiye umurimo w’Imana mu mwaka w’1995 itangiwe n’umuririmbyi witwa Mukanyandwi Anne Marie, ikaba yaragiye yaguka kuburyo ubu ifite abaririmbyi bagera kuri 90, ifite Alubumu imwe y’amajwi n’amashusho, kuri ubu bakaba barimo gutegura indi nshyashya bazashyira ku mugaragaro mu minsi iri imbere.


text:
Abateza umutekano muke mu karere ka Rulindo mu minsi mikuru bafatiwe ibyemezo.
Inama y’umutekano mu karere ka Rulindo yateranye kuwa mbere tariki ya 24/12/2012,ihuje inzego z’umutekano zikorera muri aka karere  zifatanije n’ubuyobozi bw’aka karere.
Mu byagaragaye muri iyi nama bishobora kuba biteza umutekano mucye muri aka karere,hagaragaye ikibazo cy’abanywa ibiyobyabwenge bagakora ibyaha birimo gukubita no gukomeretsa,gusambanya abagore ku ngufu n’ibindi.
Bimwe mu biyobyabwenge byaje ku isonga ni inzoga ya kanyanga.Abari mu nama bavuze ko abanywa kanyanga ahanini ari bo bateza umutekano mucye,bikaba byagaragaye ko aho abayicuruza akenshi, usanga baba bafitanye isano n’abayobozi cyane cyane, abo mu nzego z’ibanze zirimo ab’imidugudu.
Ikindi cyagaragaye mu bihungabanya umutekano ni ikibazo cy’abana b’inzererezi, baboneka cyane cyane mu murenge wa Base ku munsi w’isoko.
Aba bana akenshi ngo usanga ari  ab’abasigajwinyuma n’amateka batuye muri uyu murenge wa Base,ngo  bakora ibikorwa by’urugomo ,ugasanga bibangamiye bamwe mu batuye uyu murenge ,ndetse n’abawujyendamo.
Kuri iki kibazo cy’abana b’inzererezi umuyobozi w’akarere ka Rulindo Kangwagye Justus,yavuze ko abo bana bagomba gufatwa bakajyanwa mu bigo ngorora muco,aho kugira ngo bakomeze guteza ibibazo.
Yagize ati†Ikibazo cy’abana b’inzererezi,ni ikibazo cyacu twese kuko abana  niba barananiranye nibafatwe ,bajyanwe mu bigo ,aho bagomba kwigishirizwa bakabatunganya. Ikindi kandi si ugufata umwana wese ngo umujyanyeyo,ahubwo ni ukureba bamwe baba baragerajwe bikananirana,ukaba ari bo ujyanayo.â€
Naho ku kijyanye n’abanywa inzoga za kanyanga bakabuza abandi umutekano,umuyobozi w’akarere yavuze ko bagomba gufatwa bagahanwa by’intangarugero.
Yagize atiâ€Abacuruza inzoga za kanyanga bitwaje ngo ni bene wabo n’abayobozi ,bagomba gufatwa bagahanwa.Ikindi abo bitwa ngo ni bene wabo b’abayobozi ,bakurwe kuri iyo myanya,kuko ntaho igihugu cyaba kijya gifite abayobozi nk’abongabo.Inzego zose zifatanije n’abaturage,zirarebwa n’iki kibazo.â€
Abari muri yo nama bakaba bayisoje basaba  ko umutekano ugomba kubungwabungwa cyane cyane muri iki gihe cy’iminsi mikuru,hakorwa amarondo ku buryo bunoze.


text:
Fond de teint y’amavuta ( liquid foundation) ni ubwoko bwa fond de teint ifata ku ruhu cyane ku buryo uwayisize amara umunsi wose agisa neza. Iyi fond de teint ikunze gukoreshwa mu gusiga abageni, tukaba tugiye kubagezaho uburyo bukoreshwa bayisiga.
Banza uhitemo fond de teint y’amavuta ijyanye n’uruhu rwawe : fond de teint z’amavuta nazo ziratandukanye ukurikije uko impu zitandukanye haba ku b’inzobe, ab’irabura n’abafite imibiri yombi. Iyo umaze guhitamo iyo fond de teint uhitamo na poudre.
Dore uburyo ukurikiza :
• Karaba mu maso neza uhumutse ukoresheje igitambaro cy’amazi gifite isuku
• Shyira fond de teint nke mu biganza byawe
• Siga duke duke ku kananwa, ku zuru ku matama no ku gahanga
• Yikwize mu maso hose ukoresheje intoki cyangwa uburoso bwabugenewe ariko wirinde kuyikoza mu ngohe no mu misatsi
• Rindira iminota 5 ishire wisige poudre ukoresheje agatambaro( eponge) gafite isuku
• Irinde kwisiga poudre nyinshi kugirango utamera nk’uwambaye mask.
NB : Ni byiza kutarenza amezi ari hagati ya 6 na 11 ukoresha fond de teint kuva igihe uyipfunduriye hatitawe igihe cyanditseho ko izarangiriraho ariko na none niba ubona ibura amezi ari munsi ya 6 ngo irangire wakwirinda kuyigura kuko ishobora kukugiraho ingaruka mbi.
Imyororokere
Uburyo bwiza bwo kwisiga fond de teint y’amavuta
Fond de teint y’amavuta ( liquid foundation) ni ubwoko bwa fond de teint ifata ku ruhu cyane ku buryo uwayisize amara umunsi wose agisa neza. Iyi fond de teint ikunze gukoreshwa mu gusiga abageni, tukaba tugiye kubagezaho uburyo bukoreshwa bayisiga.


text:
Mukamwezi Jeannette, atunganya inzara z’abagore n’abagabo mu Mujyi wa Kigali, yatanze inama.
Mukamwezi yavuze ko indimu ifasha inzara gukomera. Umuntu ufite inzara zicikagurika arayifata agatonyangirizaho amazi yayo kuri buri rwara, cyangwa akayikubaho.
Nyuma y’iminota 15 agakaraba mu ntoki. Ibyo umuntu yabikora buri munsi cyangwa igihe aboneye umwanya inzara zigeraho zigakomera, ntizongere kuvunika.
2. Vernis zabugenewe
Abagore n’abakobwa bakoresha ama verini (vernis) atandukanye, bitewe n’amabara bashaka bagamije kurimba, ariko hari ubwoko bw’ayo ma verini atuma inzara zigira umwimerere.
Izo verini ziri mu bwoko bwa jeli ‘Gelle’, zikaba ziboneka mu mazu atandukanye atunganya ubwiza bw’abagore .
3. Kudazicisha inzara amenyo
Inzara zicishije amenyo zitakaza umwimerere, zikoroha zikaba zagera aho zitangira no kwinjira mu mubiri.
Aha Jeanette yavuze ko umuntu udafite ubushobozi bwo kujya muri Salon ngo azicishe, yajya agura urwembe cyangwa agakoresha akuma kabugenewe ‘Coup ongles’.
4. Isuku
Inzara zigomba guhora zikorerwa isuku nk’ibindi bice byose by’umubiri. Kuzica cyangwa kuzicisha, gukaraba intoki no kuzikuramo imyanda bituma zihorana umwimerere haba ku bagabo n’abagore.
Hari ubwo gucikagurika kw’inzara cyangwa kuvunika kwa hato na hato biba ari uburwayi, cyangwa imiterere y’umubiri w’umuntu.


text:
Mu muco w'i Rwanda n'ahandi henshi ku Isi usanga umusore ari we ufite inshingano zo kubwira umukobwa ko yamukunze bityo n'umukobwa akicyiriza yemera ko bakundana. Henshi bifatwa nk'ishyano ryaguye kumva umukobwa witereteye umusore.
Ariko se ni gute wabona umukobwa mukundana? Ni he wabona inkumi mwemeranwa? Ese ni ukujya kuri 'bose babibireba'? Nibyo se koko iyo ufite amafaranga ntibyakugora kubona urukundo rw'urukundo rw'ukuri? Turagaruka ku by'ingenzi wagenderaho mu gihe wifuza kubona umukobwa mukundana.
1. Ntuzigere wishyiramo ko uri gushaka umukobwa mukundana
Igihe wishyizemo ko uri gushaka umukobwa mukundana, uzatungurwa no kubona utari kumubona mu gihe wihaye. Ibaze nawe umukobwa wese ubonye ukabona arakunyuze umusabye gukundana nawe! Biroroshye cyane ko yahita akeka ko ufite akabazo mu mitekerereze, bityo bikamworohera kuguhakanira.
Ugomba kwishyiramo ko ukeneye kugirana umubano n’ abantu muri rusange, cyane ab’ igitsina gore. Wabona umukobwa wumva wishimiye ukamwegera nk’ inshuti isanzwe ukamwimenyereza, ukamwereka ko nta bintu birebire bikugenza bitari ubucuti busanzwe. Ibi bigabanya ukwigunga, bikanakongerera amahirwe yo kubona umukobwa mukundana. Mu kurushaho kumwitaho no kumuba hafi ni naho urukundo ruzabazamukamo mwembi ubundi mukaba mwaba inshuti .
2. Iyo muganira, ni byiza ko uyobora aho kuyoborwa
Ntabwo ari byiza ku muhungu gukundana n’ umukobwa kuko ari we wabishatse. Ahubwo ni wowe muhungu wihitiramo. Igihe muganira rero ujye ugerageza kuyobora ibyo muganira, ariko nyine nta terabwoba. Ibi kandi ukabikora ku buryo bitagaragarira buri wese ko ushaka kuyobora ibiganiro. Nk’ umuhungu uba ugomba kwereka umukunzi wawe ko uzamwuzuza, bishatse kuvuga ko uzamukorera byinshi atakwishoboza. Aho rero uba ugomba guhera ku biganiro kuko ariyo gahunda iba ibahuje muri icyo gihe. Muri make ntutume yicwa n’ irungu nk’ aho ibiganiro byabuze.
3. Irinde kuba wenyine
Ntabwo uzabona umukobwa mukundana kandi nta n’uwo muganira bisanzwe ufite. Menya inshuti zawe kandi ugerageze kubana nazo mu gihe cyo kwishima. Aha ndavuga nko gusohokana, gukinana, gutemberana, gusurana n’ ibindi. Ugomba kandi kumenya inshuti z’ umuntu wumva uri gukunda ubundi ukagenda umenyana nazo byanashoboka mukagira gahunda muhuriramo. Urugero niba abakobwa bagendana bakunda koga, nawe ugafata ifatabuguzi kuri piscine aho bogera. Icyo gihe nawe muzamenyana ubundi umubano usanzwe ube watangiye.
Niba kandi ushaka ko umuntu runaka muzakundana mu bihe biri imbere, ni byiza ko umuha e-mail yawe, nimero zatelefone, na facebook yawe ku buryo igihe cyose yagushaka atakubura.
4. Saba umukobwa wifuza ko mukundana ko mwasohokana
Burya ntabwo wamenya niba umuntu yaguhakanira gusangira nawe icyo kunywa igihe atarabikwibwirira. Kandi si kenshi umuntu yakwangira ko musangira.
Ni byiza rero ko usaba umuntu uri kwiyumvamo ko mwasangira icyo kunywa cyangwa kuko bituma ubona umwanya wo kumwereka icyo ushoboye. Niba wumva bishobora kukugora kubimubwira amaso ku maso, ushobora kumwoherereza nk’ aka sms, cyangwa ukamuhamagara kuri telefone cyangwa se ukamwoherereza e – mail.
5. Menya neza umukobwa wifuza uwo ari we
Igihe wumva ko umukobwa muzakundana igihe kirekire, ni byiza ko uzitonda cyane mu guhitamo.
Menya neza ibintu bya ngombwa umukobwa muzakundana agomba kuba afite ubundi nubibona ubone kumushaka no kumusaba urukundo.
Hari abahungu bazi uburyo bashobora gukurura umukobwa byihuse bahuriye nko mu kabyiniro, ubundi bwacya umwe agaca ukwe undi ukwe.
6. Sohokana n’ abakobwa batandukanye kugira ngo umenye neza uwo ukeneye
Umuhungu wese ugerageje gusohokana abakobwa batandukanye usanga akubwira ko uwo yabonaga mbere ko ari we akeneye, mu by’ ukuri atari we. Ikosa abantu benshi bakora ni ukwihuta cyane mu gushaka inshuti bitewe n’ uko batajya bashobora gutereta. Ibi bituma benshi bahita bafata uje mbere bitewe no kwanga kuguma ari bonyine.
Nuhitamo nabi uzabaho ubabaye cyane kurusha uko wari kuba umeze iyo uba nta muntu ufite.
Umumaro nyamukuru umugore aba amaze mu buzima bw’ umugabo ni ugutuma yishima kurusha uko yari ameze mbere y’ uko amubona. Ibi rero bivuze ko igihe ataguha ibyo byishimo atari umugore ugukwiye.
7. Jya ujya ahantu hatandukanye uhure n’ abantu bashya
Burya mu buzima iyo ugiye ahantu henshi, uhura n’ abantu benshi, bamwe ugahita ubibagirwa abandi bakaba inshuti za hafi, abandi bakaba inshuti zisanzwe, hari abo mukorana business hari n’ ababa abakobwa b’ inshuti.
Ibi kandi ntibivuze ko uzashaka guhura n’ abantu ubona mwagirana umubano wazavamo wenda urukundo. Ushobora guhura n’ umukecuru akakugeza ku mukobwa we cyangwa se umwuzukuru we.


text:
Mu gihugu cy’Ubuhinde, umubare munini w’Abakristu bo mu miryango ikennye bategetswe kuba abayoboke b’idini y’Abahindu; bagahabwa ubufasha na leta, cyangwa babyanga bakimwa ubwo bufasha.
Nk’uko tubikesha International Christian Concern, aba bakristu bagera kuri miliyoni 25, kuri ubu bategetswe guhitamo hagati y’ubufasha bwa leta ariko berekanye ko ari abahindu cyangwa bakabyihorera bakimwa ubwo bufasha.
Ukuriye itorero ry’Ababatisite muri iki gihugu Madhu Chandra Singh, asobanura ko abakristu bo mu Buhinde kuri ubu barenganywa n’ubwo ubuyobozi butabyemera.
Yagize ati, "Nyuma y’uko bariya bakene bemeye Yesu, bagiye bahura n’ihohoterwa ry’abo mu yandi madini, kandi n’ubufasha bemererwaga na leta bukurwaho.”
Kuri ubu ngo bamwe muri aba bakristu b’abakene bahisemo kubeshya ko ari abahindu ngo bahabwe ubufasha. Abandi nabo ngo basigaye batinya kwemerera mu ruhame ko ari abakristu kubera gutinya guhohoterwa cyangwa kwimwa ubufasha bwa leta.
Si aba gusa kuko no mu ntangiriro z’uku kwezi k’Ukuboza, itsinda ry’abantu mirongo itatu bateye umupasiteri wari kumwe n’abandi bantu 15, baririmba indirimbo za Noheli mu mujyi wa Hyderabad. Uwo mupasiteri n’abandi bane bari kumwe na we barakomerekejwe bikabije.


text:
Cristiano Ronaldo yatunguye benshi ubwo yashyiraga ku mugaragaro amagambo abantu bakunze kubwira umuhungu we Cristiano Ronaldo Jr w’imyaka 6.
Ronaldo yavuze ko umuhungu we bamwe mu bafana bakunze kumwegera bakamubwira bati hariho abandi bakinnyi beza kurusha papa wawe. Ronaldo asanga abantu begera umuhungu we bamubwira amagambo nk’aya ari abanyeshyari bababazwa n’ibyo akora n’uburyo atera imbere.
Mu magambo ye Ronaldo yagize ati " Hari abantu rimwe na rimwe babwira umuhungu wanjye ko hariho undi mukinnyi mwiza urusha papa we gukina, Ariko umwana wanjye aba azi ibyo agomba kubasubiza n’ukuntu abikuraho,.
Umuhungu wanjye ni nkanjye ni umusirimu ibyo ntacyo bimubwiye, Akenshi nkunda kumubwira nti ajye amenya uko akwiye kwitwara kandi mu kinyabupfura, ndabizi hanze aha hari abanyeshyari batishimiye ibyo nkora.
Ronaldo n’umuhungu we.
Ronaldo kandi yifuza ko umuhungu we yazaba umukinnyi ukomeye nka we ariko yemeza ko atazabimuhatira azaba icyo yifuza kuba. Gusa Ronaldo avuga ko mu gihe yaba ahisemo gukina atazamwemerera ko aba umunyezamu ahubwo yazaba umukinnyi ukina asatira izamu.
Ronaldo yirinze guhishura izina ry’umukinnyi bakunze kubwira umwana we ko amurusha gukina.


text:
Women Foundation Ministries yateguye Ibitaramo bise “Umuyaga wu Mucyo” mu mwego Kwibuka ku nshuro ya 20 Genoside yakorewe abatutsi
Mu rwego rwo gufataniriza hamwe n’abandi banyarwanda mu gutegura ibihe by’ icyunamo cyo kwibuka imyaka makumyabiri ya Jenoside ya korewe abatutsi mu gihugu cyacu, umuryango wa Women Foundation Ministries wakoze gahunda y’ivugabutumwa yise “Umuyaga w’umucyo” mumagambo y’icyongereza “Wind of Light” mu rwego rwo gutanga ihumure, n’isana imitima ry’abana b’igihugu, ndetse n’ibikorwa byo gufasha imiryango y’ababuze ababo muri genocide.
Ubuyobozi bwa WFM bwadutangarijeko iryo vugabutumwa ryakorewe mu duce dutandukanye tw’umujyi wa Kigali rikaba ryaratangiye tariki ya 7 Gashyantare 2014. Ibyo bihe by’ivugabutumwa byamaze amezi abiri, bizasozwa n’igitaramo cyiswe “ Ijoro ry’icyizere”-“Hope Night” rizabera ku cyicaro cya Women Foundation Ministries ku Kimihurura kuwa Gatanu kw’itariki ya 18 Mata i saa moya z’ijoro.
Ibi bitaramo byagiye byitabirwa nabanyarwanda bose, byaranzwe kandi n’indirimbo zo gushima Imana, ubuhamya bwabamwe mubacitse kwicumu, gucana urumuri no kwatura amagambo yubaka ku gihugu cyacu, byose bikaba byabaga biyobowe n’Intumwa Alice Mignonne Kabera bikaba nanone byaragiye byitabirwa nubuyobozi bwibanze aho bafataga ijambo bagakomeza abanyarwanda babashishikariza kwibuka biyubaka. Aha twavuga nka Madame Uwayisaba Florence vice Mayor wa Karere ka Kicukiro, na Bwana Nderabahizi Remon Chrethien Executive w’ Umurenge wa Kinyinya ndeste n’abari bahagarariye ibuka muriyo mirenge.
Women Foundation Ministries, n’Umuryango wa gikristo udaharanira inyungu washinzwe ukaba anayoborwa ni Intumwa Alice Mignonne Kabera, ukaba ushishikajwe no gusana imiryango binyuze k’umugore, aho afashwa gukura mu buryo bw’umwuka binyuze mu kwigishwa ijambo ry’Imana, gusanwa mu buryo bw’amaranga mutima, ndetse no kumufasha kwiteza imbere mu buryo bufatika kugira ngo arusheho kwita k’urugo neza.
Bimwe mu bikorwa byakozwe muriyi gahunda harimo gutanga ibintu bitandukanye birimo ibiryo, imyenda n’ibindi, ndetse hakaba haranagiye hatangwa ubuhamya bwabarokotse Jenoside bafite aho bamaze kwigeza, ubuhanuzi ndetse no gusenga. Hamwe mu duce twabereyemo iki gikorwa hakaba harimo Kimihurura – WFM, Kimironko - Bibare, Batsinda, Kicukiro, Nyamirambo, Kigali –Town na Kagugu.
Nkuko bitanganzwa nu buyobozi bwa WFM, hafashijwe abaciste kwicumu rya genocide bagera kuri 141 kandi amafaranga ahwanye 6,673,500 niyo yakoreshejwe muri iki gikorwa, akaba yaravuye mu banyamuryango ba WFM. Tubibusta ko buri mwaka Women Foundation Ministries ikora ibikorwa bitandukanye byo guhumuriza no kwita kubanyarwanda bingeri zose


text:
Ubuyobozi bw’Itorero ADEPR bwatangaje ko mu gihe hoteli yabo izaba yuzuye ku Gisozi mu mujyi wa Kigali, ngo nta nzoga cyangwa indaya bizayigeramo nkuko bikunze kugaragara mu yandi mahoteli.
Ubusanzwe hoteli igaragaramo ibintu byinshi bifasha abayigana kwishima no kuruhuka.
Muri ibyo habamo ibinyobwa bitandukanye birimo n’ibisembuye, ndetse hari n’ahaba hari abakobwa bashinzwe gufata neza abakiliya (by’umwuihariko abakiliya b’abagabo).
Mu Itorero ry’umwuka ADEPR ho siko bimeze, ngo nkuko batajya bemera ubusambanyi cyangwa ibisindisha, no muri hoteli yabo ngo ntibizageramo.
Mu gitondo cyo kuri uyu wa Kane taliki ya 18 kanama 2016, ubwo ubuyobozi bwa ADPR bwatangirga igikorwa cyo kugenzura aho imirimo yo gusoza hoteli igeze, Umuvugizi w’iryo torero Rev Past Sibomana Jean yagize ati :“Ntabwo muri hoteli yacu hazaba hari inzoga cyangwa indaya, ntabwo biri mu myemerere yacu.”
Umuvugizi wa ADEPR akomeza avuga ko n’ikindi cyose kiziririjwe muri ADEPR kitazagaragara muri iyo hoteli.
Hari abakoze kuri iyi hoteli batarishyurwa
Nubwo ubuyobozi bw’iri torero bwishimira igikorwa cy’indashyikirwa bwagezeho, hari abaturage bayikozeho imirimo itandukanye ndetse n’abakopye iri torero ibikoresho ubwo imirimo yo kuyubaka yatangiraga, bavuga ko kugeza ubu batarahabwa amafaranga yabo.
Benshi muri bo ni abafite aho bahuriye n’iri torero bakaba badashaka ko bamenyekana.
Umwe muri bo yagize ati:” Rwose ni byiza, iki ni igikorwa cy’indashyikirwa pe! Natwe turishimye ko tukigezeho, ariko nibakore uko bashoboye batwishyure amafaranga yacu baturimo kubera imirimo twahakoze mu byiciro bitandukanye.”
Rev Past Jean Sibomana nawe yemera ko hari abantu kugeza ubu batarishyurwa koko, ariko akavuga ko byatewe n’impamvu zitandukanye.
Yagize ati: " Ibyo ntabwo byabura abavuga ibyo bashaka kudusebya kubera ibyo tumaze kugeraho ni benshi. Ntabwo wavuga ko iyi nyubako yagera aha nta muntu dufitiye ideni, barahari koko ariko nibihangane twe ikibazo turakizi kandi tuzanagikemura vuba kuko abenshi muri bo twamaze kubishyura nubwo habayeho gutinda.”
Iyi hoteli izuzura itwaye amafaranga y’u Rwanda arenga miliyari eshanu y’Amanyarwanda yose yaturutse mu bakristu .Biteganyijwe ko uyu mwaka uzashira yaratashywe ku mugaragaro.
Dore Amafoto y’iyi hoteli


text:
Kuwa 8 Mutarama 2007, abanyeshuri bo mu Rwanda batangiye umwaka w’amashuri wa 2007 nyuma y’amezi abiri bari bamaze mu kiruhuko gikuru.
Abanyeshuri bari basubiye ku masomo radiyo Ijwi ry’Amerika yasanze aho abagenzi bategera imodoka Nyabugogo batubwiye ko biteguye gutangira neza. Gusa ngo bafite impungenge ko gusanga abarimu babo bataragera ku bigo byabo. Tuyishimire wiga mu Byimana yadutangarije ko ibyo bakunze guhura na byo kenshi mu ntangiriro z’umwaka.
Abanyeshuri biga mu mashuri yisumbuye, barimo uwitwa Nyirasafari wiga i Giti, badutangarije ko, niba koko minisiteri y’uburezi iteganya kwongera imishahara y’abarimu guhera muri uyu mwaka, byaba byiza ibahaye abarimu bafite impamyabushobozi za kaminuza, ntibakomeze kwigishwa n’abarimu bafite impamyabumenyi z’amashuri yisumbuye; ngo bo basanga nta cyo babarusha.
Kuba abarimu bahembwa amafaranga make, bituma bamwe muri bo bahindura ibigo uko bishakiye, bigatuma hari amasomo amwe n’amwe abanyeshuri batayarangiza.
Mu mashuri yisumbuye, abanyeshuri bo mu mwaka wa mbere n’uwa kane ntibatangiye, bitewe n’uko amanota yabo y’ibizamini bakoze basoza umwaka wa 2006 atari yatangazwa.
Itangira ry’amashuri kandi ryatumye abacuruza ibikoresho abanyeshuri bakenera babizamura. Nk’ikaye yaguraga amafaranga 150 y’Amanyarwanda yageze ku mafaranga 200.


text:
dim.
31
juil.
2011
ISOMO RYA MBERE
Igitabo cy’Ivugururamategeko (Ivug 4, 32-40)
Muri iyo minsi, Musa abwira imbaga y’Abayisraheli ati 32«Ngaho baza ibihe byakubanjirije, uhereye ku munsi Imana yaremeyeho abantu ku isi, ubaririze kandi uhereye ku mpera y’isi ukagera ku yindi : Hari ikintu gikomeye nk’iki kigeze kubaho ? Hari uwigeze yumva ibintu nk’ibi ? 33Hari undi muryango w’abantu wigeze wumva nkawe ijwi ry’Imana rivugira mu muriro rwagati, maze bagakomeza kubaho ? 34Cyangwa se hari indi mana yigeze igerageza kwikurira ihanga hagati y’irindi ikoresheje ibyago, ibimenyetso n’ibitangaza bikaze ? Ikabigirisha kandi imirwano, n’imbaraga n’umurego by’ukuboko kwayo, n’imidugararo ikanganye nk’uko Uhoraho Imana yanyu yabibagenjereje mu Misiri, mubyibonera n’amaso yanyu ?
35« Woweho warabyeretswe kugira ngo umenyereho ko Uhoraho ari we Mana, ko nta yindi Mana ibaho uretse we. 36Yaguhaye kumva ijwi rye riturutse mu ijuru kugira ngo akwigishe; ku isi ahakwerekera umuriro we w’inkongi, maze muri uwo muriro rwagati wumva haturutsemo amagambo ye. 37Kubera ko yakunze abasokuruza bawe, yitoreye nyuma yabo urubyaro rwabo maze akwikurira ubwe mu Misiri, akoresha imbaraga ze nyinshi 38kugira ngo yirukane imbere yawe amahanga akuruta ubwinshi kandi akurusha amaboko, maze akwinjize mu gihugu cyabo akiguheho umunani, ari byo bibaye none. 39Uyu munsi rero ubimenye kandi ujye ubizirikana mu mutima wawe : Uhoraho ni we Mana mu ijuru no ku isi, nta yindi ibaho. 40Urajye ukurikiza amategeko n’amabwiriza ye nkugejejeho uyu munsi, kugira ngo uzabone ubugira ihirwe wowe n’abana bazagukomokaho, maze uzarambe ingoma ibihumbi mu gihugu Uhoraho Imana yawe aguhaye,»
ZABURI (Zab 77 (76),12-13,14-15,16.21)
Inyik/ Nta yindi mana yasumba Imana yacu.
Ndibuka ibikorwa byose by’Uhoraho,
nkiyibutsa ibitangaza byawe bya kera,
nkazirikana ubutwari bwawe,
maze nkagarukira ibigwi byawe.
Mana, mbega uko inzira zawe ziboneye !
Nta yindi mana yindi yagusumba !
Ni wowe wenyme ukora ibintu by’agatangaza,
wagaragarije amahanga yose ububasha bwawe.
Umuryango wawe wagobotowe n’ukuboko kwawe,
ari bo nkomoko ya Yakobo na Yozefu.
Umuryango wawe wawuyoboye nk’ishyo,
ukoresheje ikiganza cya Musa na Aroni.
IBANGONDIRIMO RIBANZIRIZA IVANJILI (Mt 5,10)
Alleluya Alleluya.
Hahirwa abatotezwa bazira ubutungane,
kuko Ingoma y’ijuru ari iyabo.
Alleluya.
IVANJILI
+ Matayo Mt (16, 24-28)
Muri icyo gihe, 24Yezu abwira abigishwa be ati « Niba hari ushaka kunkurikira ajye yiyibagirwa ubwe, aheke umusaraba we maze ankurikire ! 25Kuko uzashaka gukiza ubugingo bwe azabubura ; naho uzahara ubugingo bwe ari jye agirira, azabukiza. 26Umuntu watunga isi yose ariko akabura ubugingo bwe, byaba bimumariye iki ? Cyangwa se umuntu yagurana iki ubugingo bwe ? 27Kandi Umwana w’umuntu agomba kuzagaruka mu ikuzo rya Se, ashagawe n’abamalayika, maze ubwo akagororera umuntu wese akurikije imigirire ye. 28Ndababwira ukuri : mu bari hano harimo abatazapfa batabonye Umwana w’umuntu aje mu ikuzo ry’Ingoma ye.»


text:
Gaël Faye yahawe igihembo na Minisiteri y’Uburezi mu Bufaransa
Gaël Faye, umuraperi w’Umunyarwanda ufite inkomoko mu Bufaransa amaze amezi abiri asohoye igitabo cya mbere yise ‘Petit Pays’, ubu kiri mu bikunzwe cyane ku Mugabane w’u Burayi by’umwihariko mu Bufaransa aho bamuha ibihembo ubutitsa.
Igitabo cya Gaël Faye cyahawe igihembo gikomeye cyane mu Bufaransa cyitwa ‘Prix Goncourt des lycéens’ gitangwa na Fnac[ Fédération nationale d’achats] ifatanyije na Minisiteri y’Uburezi muri iki gihugu.
Gaël Faye yari amaze icyumweru kimwe ahawe ikindi gihembo gikomeye cya Prix du Premier Roman (First Novel Prize) gisanzwe gitangwa ku banditsi batarubaka izina bari mu kigero cy’imyaka hagati ya 18 na 30.
Igihembo ‘Prix Goncourt des lycéens’ umwaka wa 2016 cyahawe Faye ukomoka mu Rwanda ku bw’igitabo cye yise "Petit Pays" cyacapiwe mu Bufaransa mu nzu yitwa Grasset. Asimbuye umwanditsi witwa Delphine de Vigan wahawe iki gihembo muri 2015 kubera igitabo yise "D’après une histoire vraie"[iki gitabo kimaze kugurishwa kopi zigera kuri 450.000].
Gaël Faye w’imyaka 34 yahawe iki gihembo na Minisiteri y’Uburezi ifatanyije na Fnac[ikigo gishinzwe gukwirakwiza ibihangano haba indirimbo, ibitabo, filime n’ubundi buhanzi bwose], by’umwihariko inacuruza ibitabo kuri internet.
Muri Nzeri 2016, iyi Fnac yahembye Gaël Faye nk’umwanditsi mwiza w’umwaka mu cyiciro cy’abanditse ibitabo byo mu bwoko bwa Roman. Icyo gihe ‘Petit Pays’ cyatoranyijwe mu bitabo 650 byitabiriye irushanwa uyu mwaka.
Iki gihembo cya ‘Prix Goncourt des lycéens’ Faye yahawe cyatangiye gutangwa mu 1988, gitangwa ku mwanditsi wahawe amanota menshi n’akanama k’abanyeshuri b’abasomyi 2 000.
Huffungton Post yatangaje ko umuyobozi w’akanama nkemurampaka katanze iki gihembo, Margaux Compte yamenyesheje Faye kuri telefone amubwira ko ari we watsinze. Gaël Faye ngo yahise avuga ko ‘ari iby’ikirenga kuba bamutoranyije’.
Ibitabo 14 byari bihanganiye iki gihembo cyatanzwe ku nshuro ya 29, guhitamo icyahize ibindi byari bimaze amezi abiri bikorwa n’abasomyi. Aba basomyi kandi bagiranye ibiganiro mpaka n’abanditsi babyo nyuma banahura n’akanama nkemurampaka ari nako kafashe umwanzuro ko Gaël Faye ari we watsinze.
Marketing
4546
Editor
078 827 26 21
Management
0788 74 29 08 / 0788 49 69 15
Emails: [email protected], [email protected]


text:
Amapikipiki 8 niyo aparitse mu kazu ko ku karere I Gakenke
Amapikipiki agera ku 8 yahoze akoreshwa n’abakozi b’imishinga ya Leta yakorega mu karere ka Gakenke nyuma akaza kwegurirwa akarere ka Gakenke, amaze igihe kinini aparitse ku biro by’akarere aho amwe yatangiye kwangirika nyamara yari akiri mazima.
Aya mapikipiki agera ku 8 aparitse mu kazu karimo n’ibindi bikoresho byangiritse kari ku biro by’akarere ka Gankenke hafi y’icyumba cy’inama ikorwa hifashishijwe ikoranabuhanga (Video Conference room).
Aya mapikipiki amaze igihe kinini ku biro by’akarere ka Gakenke kuko ubwo umunyamakuru wa Makuruki.rw yajyaga ku biro by’Akarere ka Gakenke mu ntangiriro za Gicurasi 2016, yarayahasanze kandi nabwo byagaragariraga amaso ko ahamaze igihe kuko nabwo yari yaratoye umugese ndetse yuzuyeho n’ivumbi.
Ubwo twavugishaga umuyobozi w’Akarere wungrije ushinzwe Iterambere ry’Ubukungu Niyonsenga Aime Francois, yadutangarije ko iby’ayo mapikipiki tubaza ngo tutabizi kuko ngo hashize igihe kinini ntayahari kuko yatejwe mu cyamunara.
Yagize ati “ Icyo gihe ushobora kuba uhaheruka ariko ndagufashe ntago uhaheruka ayo mamoto yari ahari, hari n’imodoka ibyo byose byari ibinyabiziga bya Leta byari bihamaze igihe ariko ubu byamaze gutezwa icyamunara ubu nta kintu gihari uyu munsi.”
Uyu muyobozi avuga ko icyamunara cyaterejewmo izi moto cyabaye tariki 15 Kamena 2016.
Akimara guhakana ko nta kinyabiziga na kimwe kiri ku karere kiri kwangirika twamweretse amafoto yafashwe uwo munsi (tariki 10 Kanama 2016) yerekana amapikipiki aparitse muri ako kazu kandi nayo yangiritse, atubwira ko ayo ari aya abaveterineri bateganyijwe gutangira akazi. Gusa mu mvugo y’uyu muyobozi humvikanamo ugushidikanya niba koko ayo mapikipiki ari muri ako kazu ariyo abo ba vetereneri bazagendaho dore ko yamaze kwangirika bisa naho kuyasana byaba mu gihe kitari gito.
Yagize ati “Birashoboka ko aya ari ay’abaveterineri bahagaritse akazi, akaba yarahasigaye kugira ngo abandi bazajya mu kazi mu cyumweru gitaha bazayakoreshe ubundi yaragurishijwe. Habaye hari ikibazo cy’uko yangiritse byaba ngombwa ko mbaza muri finance bakakwereka aho abantu bishyuriye.”
Ikibazo cy’ibinyabiziga bitangwa n’imishinga ariko bikangirikira ku biro by’ubuturere si ubwa mbere cyumvikanye kuko no mu karere ka Gicumbi byahagaragaye muri uyu mwaka bakaba baravugaga ko impamvu yabiteye ari uko batinze kubona uruhushya rwo kugurisha ibyo binyabiziga.
Amapikipiki aparitse ku karere yatoye umugese
Arsene MUVUNYI
MAKURUKI.RW


text:
Itorero riyoborwa na Rick Warren ryujuje abayoboke 45000 mu myaka 36
Itorero Saddleback riyoborwa na Rick Warren kuri iki cyumweru ryizihizaga umunsi mukuru wo kubatiza umuyoboke wa 45000 mu myaka 36 rikora ivugabutumwa.
Pasteri Rick Warren yatangaje ko iki cyumweu cyari agahebuzo mu itorero ayoboye, kuba bamaze kubatiza abayoboke 45000 kuri iki cyumweru, yabwiye imbaga yari yitabiriye uyu mubatizo ko itorero rimaze kugera ku rwego rushimishije.
Nk’uko ChristianToday ibitangaza mu bayoboke 792 babatijwe kuri iki cyumweru pastier Rick Warren yabatije 600 muri bo, iri Torero rimaze kugira abayoboke 45743 babarizwa mu nsengero 16 mu mugi wa Calfornia.
Pasteri Rick Warren mu muhango wo kubatiza
Yakomeje avuga ko umubatizo ari ikindu gikomeye mu buzima bw’Itorero, agaragaza ko ari ikimenyetso cy’ubuzima bwiza bw’Itorero no kwiyongera kw’abizera bashya.
Akomeza ashima imana yabafashije kuba bamaze kubatiza abayoboke ibihumi 45 muri iyi myaka 36 y’ivugabutumwa agaragaza ko ari urwego rushimishije bamaze kugeraho, avuga ko bari gusenga cyane kugirango Imana ibafashe babashe kubona abandi bayobocye mu myaka iri imbere.
Pasteri Rick Warren azwi cyane ku gitabo yanditse cyitwa “Ubuzima bufite intego” kikaba kiza ku mwanya wa 2 mu bitabo byagurishijwe cyane kuko gikurikira Bibiliya.
Tuyishime Malachie


text:
ijambo ibisi ubwaryo rivuga uruhererekane rw’imisozi nukuvuga ko rero Ibisi bya Huye ari uruhererekane rw’imisozi, hakiyongeraho n’umusozi wa Huye uzingatiye amateka menshi.
Izina Nyagakecuru ryaturutse ku umukecuru Benginzage warutuye kuri uyu musozi uhanamye uherereye mu karere ka Huye mu ntara y’amajyepfo.
Nyagakecuru yari igihangage mu gukoresha imbaraga zidasanzwe aho yamenyekanye ubwo yahanganaga n’umwami w’u Rwanda nawe utari woroshye witwaga Ruganzu Ndoli mu mbaraga zidasanzwe benshi bitaga izumwijima.
Itongo rya Nyagakecuru riri mu bushorishori bw’umusozi wa metero 2400 aho kurubu hakiri n’itongo rye rigaragaza ko higeze gutura abantu mu myaka yo hambere.
Mu bisi bya Huye kwa Nyagakecuru ni ahantu hazingatiye amateka atari macye ndetse n’ibindi byiza nyaburanga abakerarugendo bashidukira mu gihe byaba byitaweho bikabungwabungwa.
Mu mwaka wi 2012 nibwo uwari minisitiri w’umuco na siporo Ambasaderi Joseph Habineza yatangije siporo n’ubukerarugendo k’umusozi wa Huye mu rwego rwo kumenyekanisha amateka yaho no gusigasira ibyiza nyaburanga byaho, berekwa n’aho abangavu baciraga imyeyo.
Amakuru avuga ko ngo Nyagakecuru yari afite inzoka nyinshi zamurindaga yororeraga mu mahwa y’ibitovu akaba ari zo zamurindaga abashobora kumutera ariko ngo muri izo nzoka hakabamo inzoka imwe idasanzwe yahashyaga abanzi.
Bamwe mu bashesha akanguhe ndetse n’abandi bagiye bandika kuri Nyagakecuru wari warigaruriye uyu musozi uherereye mu karere ka Huye bavuga ko yari umugore wigometse ku mwami Ruganzu II Ndori.
Club Ibisumizi hamwe n’Akarere ka Huye bari batangije siporo yo kuzamuka uyu musozi aho kurubu hari kwibaza ingamba zizafatwa mu rwego rwo kubyaza inyungu aha hantu nyaburanga.


text:
Ababyeyi beza kandi buri mwana akenenra ni Ababyeyi bashyira mugaciro barera kandi bagahana umwana mu rukundo(ferme and loving parent)
Muhimakazi Diane umubyeyi w’inararibonye mu gukurikirana abana aratubwira ibiranga bene abo babyeyi nyabo cyangwa se ababyeyi bifuzwa n’abana bose.
- Kumenya gutanga icyerekezo ku mwana : umubyeyi mwiza ni ugenzura akareba ibyo umwana yerekezamo akabimuteramo imbaraga cyangwa akamwereka uburyo byakorwa neza kuko aba amuruta
- Gukurikirana umwana muri byose : Haba ku ishuri, mu rugo, mu baturanyi umubyeyi mwiza amenya amakuru y’umwana we.
- Kugena igihe cyo kuganira n’abana : Umubyeyi uganira n’abana amenya ibyo bifuza, bakamwisanzuraho n’ibindi.
- Gukundisha abana gusenga}} : Iyo umubyeyi atoza abana gusenga bakurana imico ishimwa n’Imana n’abantu bikorohereza ababyeyi kutavunika kuko bazi igikenewe
- Kumenya imiterere ya buri mwana : iyo umubyeyi azi imiterere y’umwana we, amenya n’impamvu zitera umwana we imyitwarire ye noneho ntamuhutaze akamukosora mu rukundo.


text:
Urwenya-Mukamuganga
Mukamuganga
Umugore Mukamuganga yakundaga urwa bitoke. Bukeye baza kumusaba umugeni maze yenga urwagwa ruryoshye cyane arushyira munsi y'urutara mu kijerekani kugirango ruhore abashyitsi bazarunywe rumeze neza dore ko rwari rwahiye ubukwe bushigaje icyumweru ngo bube. Noneho uko amaze kurya ibishyimbo n'ibijumba ati:"None urwagwa rwazabiha umugabo nazamukira?" Akagenda agashora umuheha mu kijerekani akumviriza ati ruzaryoha ye! Buri munsi akumva uko rumeze. Bukeye abakwe baraza baricara maze Mukamuganga anyarukira munsi y'urutara aricara ibicuma akaba yabyogeje mu nkoko bitukura. Afata igicuma cya mbere cyitwaga Gahogo bari baritiriye umuturanyi wavumbaga cyane. Afata ikijerikani umunwa awuhamya uw'igicuma asukamo yitonze ariko habura ikiza arambiwe n'abakwe barambiwe arahaguruka aragenda yegera umugabo we ati"Mbese urabizi Simo, cya gicuma na cya kijerekani ni mahwi". Simoni ati "agacuma k'amacupa abiri kanganye gate n'ijerekani ifite amacupa mirongo itatu?". Umugore bimuyobeye kubisobanura areba hirya areba hino yirasa mu myugariro dore ko basabaga mu gicuku ngo Padiri atamenya ko bagiye gushyingiza akabaca amaturo maze ajya iwabo. Habura usabwa hagati y'umwana na nyina.
Shyiraho Igitekerezo!
Subscribe to: Post Comments (Atom)


text:
Urwenya:Ibya Rugamba, Karemera na Mugabe
Ibya Rugamba, Karemera na Mugabe
Abagabo 3 Rugamba, Karemera na Mugabe bakoze impanuka nuko bitaba Imana bose, bahita bajya mu ijuru. Bageze mu ijuru basanga Petero ari ku muryango ariwe wakira abantu, kandi mbere y’uko akwinjiza akaguha ikinyabiziga uzakoresha bitewe nuko witwaye ku isi. Rugamba arabanza, ahageze Petero aramubwira ati "wowe ndaguha igare ( matabaro) kuko waciye inyuma umugore wawe inshuro 10". Karemera ahageze Petero ati "wowe ndaguha moto nini kuko waciye inyuma umugore wawe inshuro 3". Nuko Mugabe nawe araza, ariko we ahageze Petero aramushima cyane ati "wowe rwose urarenze witwaye neza cyane ntiwigeze uca inyuma umugore wawe na rimwe, ubwo ndaguha imodoka Porsche Cayenne kuko ntako utagize !".
Nuko binjira mu ijuru. Hashize imyaka 3 baje kongera guhurira aho mu ijuru, nuko babona Mugabe atishimye, maze Rugamba aramubaza ati “ese ko utishimye kandi ari wowe bahaye imodoka kandi nziza ra ?” Nuko Mugabe aramusubiza ati ”sha ndeka ikibazo si icyo, ahubwo mpuye n’umugore wanjye we ari kuri velo moteri !”http://facebook.com/byendagusetsa
Shyiraho Igitekerezo!
Subscribe to: Post Comments (Atom)